               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 7.4.2017
            COM(2017) 157 final
            Πρόταση
            ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ
            σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση της Φινλανδίας - EGF/2016/008 FI/Nokia Network Systems

               ΑΙΤΙΟΛΟΓΙΚΗ ΕΚΘΕΣΗ

               ΠΛΑΙΣΙΟ ΤΗΣ ΠΡΟΤΑΣΗΣ

               1.Οι κανόνες που εφαρμόζονται στις χρηματοδοτικές συνεισφορές του Ευρωπαϊκού Ταμείου Προσαρμογής στην Παγκοσμιοποίηση (ΕΤΠ) καθορίζονται στον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  1
                («κανονισμός ΕΤΠ»).

               2.Στις 22 Νοεμβρίου 2016 η Φινλανδία υπέβαλε την αίτηση EGF/2016/008 FI/Nokia Network Systems, για χρηματοδοτική συνεισφορά από το ΕΤΠ, έπειτα από απολύσεις
                  2
                στην εταιρεία Nokia Oy (Nokia Network Systems) και σε 3 προμηθευτές και κατάντη παραγωγούς στη Φινλανδία.

               3.Ύστερα από αξιολόγηση της εν λόγω αίτησης η Επιτροπή συμπέρανε, σύμφωνα με όλες τις εφαρμοστέες διατάξεις του κανονισμού ΕΤΠ, ότι ικανοποιούνται οι όροι για τη χορήγηση χρηματοδοτικής συνεισφοράς από το ΕΤΠ.

               ΠΕΡΙΛΗΨΗ ΤΗΣ ΑΙΤΗΣΗΣ

                        Αίτηση ΕΤΠ

                        EGF/2016/008 FI/Nokia Network Systems

                        Κράτος μέλος

                        Φινλανδία

                        Οικεία/-ες περιφέρεια/-ες (επίπεδο NUTS 2
                           3
                        )

                        Helsinki-Uusimaa (Uusimaa) (FI1B),

                        Länsi-Suomi (Pirkanmaa) (FI19)

                        Pohjois- ja Itä-Suomi (Pohjois-Pohjanmaa) (FI1D)

                        Ημερομηνία υποβολής της αίτησης

                        22 Νοεμβρίου 2016

                        Ημερομηνία απόδειξης παραλαβής της αίτησης

                        22 Νοεμβρίου 2016

                        Ημερομηνία αίτησης πρόσθετων πληροφοριών

                        2 Δεκεμβρίου 2016

                        Προθεσμία για την υποβολή των πρόσθετων πληροφοριών

                        13 Ιανουαρίου 2017

                        Προθεσμία για την ολοκλήρωση της αξιολόγησης

                        7 Απριλίου 2017

                        Κριτήριο παρέμβασης

                        Άρθρο 4 παράγραφος 1 στοιχείο α) του κανονισμού ΕΤΠ

                        Κύρια επιχείρηση

                        Nokia Oy (Nokia Network Systems)

                        Αριθμός των οικείων επιχειρήσεων

                        4

                        Τομέας/-είς οικονομικής δραστηριότητας

                        (Κλάδος NACE αναθ. 2)
                           4

                        Κλάδος 26 - Κατασκευή ηλεκτρονικών υπολογιστών, ηλεκτρονικών και οπτικών προϊόντων

                        Αριθμός θυγατρικών, προμηθευτών και κατάντη παραγωγών

                        3

                        Περίοδος αναφοράς

                        2 Ιουνίου 2016 – 2 Οκτωβρίου 2016

                        Αριθμός απολύσεων κατά την περίοδο αναφοράς α)

                        945

                        Αριθμός απολύσεων πριν ή μετά την περίοδο αναφοράς β)

                        0

                        Συνολικός αριθμός απολύσεων

                        945

                        Συνολικός αριθμός επιλέξιμων δικαιούχων

                        945

                        Συνολικός αριθμός δικαιούχων για τους οποίους ζητείται ενίσχυση

                        821

                        Αριθμός νέων που βρίσκονται εκτός απασχόλησης, εκπαίδευσης ή κατάρτισης (ΕΑΕΚ) και για τους οποίους ζητείται ενίσχυση

                        0

                        Προϋπολογισμός για τις εξατομικευμένες υπηρεσίες (σε EUR)

                        4 154 000

                        Προϋπολογισμός για την κινητοποίηση του ΕΤΠ
                           5
                         (σε EUR)

                           249 000

                        Συνολικός προϋπολογισμός (σε EUR)

                        4 403 000

                        Συνεισφορά του ΕΤΠ (60 %) (σε EUR)

                        2 641 800

               ΑΞΙΟΛΟΓΗΣΗ ΤΗΣ ΑΙΤΗΣΗΣ

               Διαδικασία

               4.Η Φινλανδία υπέβαλε την αίτηση EGF/2016/008 FI/Nokia Network Systems στις 22 Νοεμβρίου 2016, εντός 12 εβδομάδων από την ημερομηνία κατά την οποία ικανοποιήθηκαν τα κριτήρια παρέμβασης που ορίζονται στο άρθρο 4 του κανονισμού ΕΤΠ. Η Επιτροπή επιβεβαίωσε την παραλαβή της αίτησης την ίδια ημερομηνία και ζήτησε συμπληρωματικές πληροφορίες από τη Φινλανδία στις 2 Δεκεμβρίου 2016. Οι εν λόγω συμπληρωματικές πληροφορίες παρασχέθηκαν εντός έξι εβδομάδων από την ημερομηνία της αίτησης. Η προθεσμία των 12 εβδομάδων από την παραλαβή της πλήρους αίτησης, εντός της οποίας η Επιτροπή θα πρέπει να έχει ολοκληρώσει την αξιολόγηση συμμόρφωσης της αίτησης με τις προϋποθέσεις για την παροχή της χρηματοδοτικής συνεισφοράς, λήγει στις 7 Απριλίου 2017.

               Επιλεξιμότητα της αίτησης

               Οικείες επιχειρήσεις και δικαιούχοι

               5.Η αίτηση αφορά 945 εργαζομένους που απολύθηκαν από την εταιρεία Nokia Oy και 3 παραγωγούς. Η κύρια επιχείρηση λειτουργεί στον οικονομικό τομέα που ταξινομείται σύμφωνα με τη NACE αναθ. 2 στον κλάδο 26 (Κατασκευή ηλεκτρονικών υπολογιστών, ηλεκτρονικών και οπτικών προϊόντων).

               6.Η Nokia Network Systems αποτελεί εξ ολοκλήρου θυγατρική της Nokia Oy στη Φινλανδία. Η Nokia Network Systems είναι εταιρεία εξοπλισμού δικτύωσης και επικοινωνίας δεδομένων.

                        Επιχειρήσεις και αριθμός απολύσεων κατά την περίοδο αναφοράς

                        Nokia Oy

                        940

                        Lionbridge Oy

                        1

                        Eilakaisla Oy

                        1

                        ManpowerGroup Solutions Oy

                        3

                        Συνολικός αριθμός επιχειρήσεων: 4

                        Συνολικός αριθμός απολύσεων:

                        945

                        Συνολικός αριθμός αυτοαπασχολουμένων των οποίων διακόπηκε η δραστηριότητα:

                        0

                        Συνολικός αριθμός επιλέξιμων εργαζομένων και αυτοαπασχολουμένων:

                        945

               Κριτήρια παρέμβασης

               7.Η Φινλανδία υπέβαλε την αίτηση δυνάμει των κριτηρίων παρέμβασης που προβλέπονται στο άρθρο 4 παράγραφος 1 στοιχείο α) του κανονισμού ΕΤΠ, σύμφωνα με το οποίο απαιτούνται τουλάχιστον 500 απολύσεις εργαζομένων, στη διάρκεια περιόδου αναφοράς τεσσάρων μηνών σε κράτος μέλος, συμπεριλαμβανομένων απολύσεων εργαζομένων από προμηθευτές και κατάντη παραγωγούς.

               8.Η περίοδος αναφοράς των τεσσάρων μηνών για την αίτηση είναι από τις 2 Ιουνίου 2016 έως τις 2 Οκτωβρίου 2016.

               9.Οι απολύσεις κατά την περίοδο αναφοράς είναι οι εξής:

               –940 απολύσεις στη Nokia Oy,

               –5 απολύσεις στους 3 προμηθευτές και κατάντη παραγωγούς της Nokia Oy.

               Υπολογισμός των απολύσεων και των περιπτώσεων παύσης επιχειρηματικής δραστηριότητας

               10.Οι απολύσεις κατά την περίοδο αναφοράς υπολογίστηκαν ως εξής:

               –945 από την ημερομηνία κατά την οποία ο εργοδότης ειδοποίησε προσωπικά τον εργαζόμενο για την απόλυσή του ή για την καταγγελία της σύμβασης εργασίας του.

               Επιλέξιμοι δικαιούχοι

               11.Ο συνολικός αριθμός των επιλέξιμων δικαιούχων είναι 945.

               Σύνδεση των απολύσεων με τις μεγάλες διαρθρωτικές αλλαγές στη μορφή του παγκόσμιου εμπορίου λόγω της παγκοσμιοποίησης σύμφωνα με τον κανονισμό (ΕΚ) αριθ. 546/2009

               12.Προκειμένου να αποδείξει τη σχέση μεταξύ των απολύσεων και των μεγάλων διαρθρωτικών αλλαγών στη μορφή του παγκόσμιου εμπορίου λόγω της παγκοσμιοποίησης σύμφωνα με τον κανονισμό (ΕΚ) αριθ. 546/2009 η Φινλανδία υποστηρίζει ότι ο τομέας των ΤΠΕ είναι ένας από τους πιο ευαίσθητους βιομηχανικούς τομείς στις αλλαγές στην παγκόσμια οικονομία λόγω του υψηλού ανταγωνισμού, της ταχείας τεχνολογικής προόδου και των καινοτομιών, των συγχωνεύσεων, των εξαγορών και της εξωτερικής ανάθεσης σε τρίτα μέρη.

               13.Στον τομέα των ΤΠΕ οι Ευρωπαίοι κατασκευαστές ανταποκρίθηκαν στην ανάγκη να ενισχύσουν το ανταγωνιστικό τους πλεονέκτημα απέναντι στον ταχέως μεταβαλλόμενο ανταγωνισμό, κυρίως στην Ανατολική Ασία, αναθέτοντας την κατασκευή εξαρτημάτων και γενικότερα στάδια της κατασκευαστικής αλυσίδας σε τρίτα μέρη.

               14.Οι ανταγωνιστές στην Ανατολική Ασία βασίστηκαν μέχρι στιγμής στα χαμηλά περιθώρια για να επιτύχουν ανταγωνιστικό πλεονέκτημα. Την παρούσα στιγμή επανεπενδύουν τα κέρδη τους στην έρευνα και την ανάπτυξη. Οι αντίπαλοι από την Ανατολική Ασία εισέρχονται επιθετικά στην αγορά και φέρνουν τις ευρωπαϊκές επιχειρήσεις σε ακόμη δυσκολότερη θέση.

               15.Ο τομέας έχει πληγεί από την πτώση των τιμών και τη μείωση της ζήτησης από τηλεπικοινωνιακούς φορείς. Το γεγονός αυτό δεν εμπόδισε τις κινεζικές επιχειρήσεις να συνεχίσουν τη διείσδυσή τους στις ευρωπαϊκές αγορές
                  6
               .

               16.Ο κύκλος ζωής των προϊόντων και των σχετικών λύσεων λογισμικού είναι ιδιαίτερα βραχύς. Η τεχνογνωσία και η εκπαίδευση που απαιτείται στον κλάδο σχετικά με τα προϊόντα και/ή το λογισμικό απαρχαιώνονται με ταχύ ρυθμό.

               17.Ο ανταγωνισμός μεταξύ των εργαζομένων από την ΕΕ και από χώρες εκτός της ΕΕ είναι έντονος. Οι εργαζόμενοι στον τομέα των ΤΠΕ στην Ευρώπη είναι ηλικιωμένοι και με λιγότερο άρτια κατάρτιση σε σχέση με τους αντίστοιχους Αμερικανούς και Ασιάτες εργαζομένους. Οι Φινλανδοί εργαζόμενοι στον τομέα των ΤΠΕ αντιμετωπίζουν αυξανόμενο ανταγωνισμό παγκοσμίως σε σύγκριση με εργαζομένους σε οποιονδήποτε άλλο τομέα.

               18.Μέχρι σήμερα, ο τομέας κατασκευής ηλεκτρονικών υπολογιστών, ηλεκτρονικών και οπτικών προϊόντων έχει αποτελέσει αντικείμενο 15 αιτήσεων για χρήση του ΕΤΠ, από τις οποίες οι 12 επικαλούνταν την παγκοσμιοποίηση του εμπορίου και οι 3 την παγκόσμια χρηματοπιστωτική και οικονομική κρίση. Τρεις αιτήσεις από τις 15 υποβλήθηκαν από τη Φινλανδία
                  7
               .

               Γεγονότα που οδήγησαν στις απολύσεις και την παύση δραστηριότητας

               19.Κατά τα τελευταία δύο έτη ο φινλανδικός τομέας των ΤΠΕ χαρακτηρίζεται από υψηλό αριθμό τόσο προσλήψεων όσο και απολύσεων. Ασκούνται σημαντικές πιέσεις να διατηρηθεί η ανταγωνιστικότητα των προϊόντων.

               20.Ο κλάδος των δικτύων τεχνολογίας των πληροφοριών χαρακτηρίστηκε από αξιοσημείωτες τάσεις τα τελευταία έτη. Είναι έντονη η ανάγκη να βελτιωθεί η αποτελεσματικότητα και να διευρυνθεί το φάσμα των παρεχόμενων υπηρεσιών.

               21.Κατά μέσο όρο ο τεχνολογικός κλάδος απασχολούσε 326 000 εργαζομένους το 2008. Το 2015 απασχολούσε 289 000 εργαζομένους
                  8
               . Εντός του κλάδου ο αριθμός των εργαζομένων στον τομέα των ΤΠΕ αυξήθηκε από 52 000 (2008) σε 60 000 (2015). Κατά την περίοδο αυτή στον εν λόγω τομέα εξαφανίστηκαν αλλά και δημιουργήθηκαν πολλές θέσεις εργασίας.

               22.Τα τελευταία έτη η Nokia Oy ίδρυσε μια κοινοπραξία με τη Siemens στον τομέα των τεχνολογιών δικτύων, συμφώνησε να πωλήσει μέρος των δραστηριοτήτων της στη Microsoft και συγχωνεύθηκε με την Alcatel, έτσι ώστε να ανταγωνιστεί μεγαλύτερους ανταγωνιστές στα δίκτυα επικοινωνίας. Το 2016 η Nokia Oy πραγματοποίησε μειώσεις προσωπικού. Η Nokia Oy έχει ως στόχο να μειώσει ετησίως τις λειτουργικές της δαπάνες κατά 900 εκατομμύρια EUR έως το τέλος του 2018. Παράλληλα η Nokia έλαβε μέτρα για τη μεταφορά πόρων της προς τις τεχνολογίες του μέλλοντος.

               23.Το πρόγραμμα μετασχηματισμού της Nokia Oy σε παγκόσμιο επίπεδο, καθώς και οι μειώσεις προσωπικού, είναι απαραίτητα, έτσι ώστε η εταιρεία να μπορέσει να ανταγωνιστεί τους αντιπάλους της στην Ανατολική Ασία. Οι επακόλουθες μειώσεις προσωπικού εκτιμάται ότι θα ολοκληρωθούν έως το τέλος του 2018.

               24.Οι εργαζόμενοι που απολύθηκαν από τη Nokia Oy το 2016 διαθέτουν υψηλή (40%) και μεσαία κατάρτιση (60%). Εργάστηκαν στον προγραμματισμό και τον σχεδιασμό.

               Αναμενόμενος αντίκτυπος των απολύσεων όσον αφορά την οικονομία και την απασχόληση σε τοπικό, περιφερειακό ή εθνικό επίπεδο

               Uusimaa

               25.Στην Uusimaa οι γενικές οικονομικές συνθήκες στους κύριους τομείς της οικονομίας επιδεινώνονται και οι βιομηχανίες προχώρησαν σε μειώσεις προσωπικού τους τελευταίους τρεις μήνες
                  9
               . Ο συνολικός κύκλος εργασιών των επιχειρήσεων στον τομέα των πληροφοριών και των επικοινωνιών σημείωσε 2,5% μείωση το πρώτο τρίμηνο του 2016
                  10
               .

               26.Το 2012-2016 οι εκτεταμένες απολύσεις στις περιοχές του Espoo, του Ελσίνκι και του Vantaa έπληξαν κυρίως τις επιχειρήσεις στον τομέα των ηλεκτρονικών και του λογισμικού (τη συγκεκριμένη περίοδο απολύθηκαν 6 000 εργαζόμενοι). Οι μικρότερες επιχειρήσεις και οι υπεργολάβοι προχώρησαν επίσης σε απολύσεις.

               27.Η Nokia Oy αποτελεί τη μεγαλύτερη εταιρεία ΤΠΕ στη Φινλανδία. Το 2014 στην περιφέρεια Uusimaa ιδρύθηκαν 730 νέες επιχειρήσεις, ενώ έκλεισαν άλλες 759 στον τομέα των ΤΠΕ. Το ίδιο έτος ο αριθμός των επιχειρήσεων ΤΠΕ στη συγκεκριμένη περιφέρεια ήταν 7 114 (δηλαδή 51 % του συνόλου των επιχειρήσεων στη χώρα).

               28.Οι εργαζόμενοι που απολύθηκαν από τη Nokia Oy στην Uusimaa ήταν άτομα υψηλής και μεσαίας κατάρτισης· οι μισοί από αυτούς ήταν μεγαλύτεροι των 50 ετών. Εργάζονταν στον προγραμματισμό και τον σχεδιασμό. Οι επαγγελματικές τους δεξιότητες ήταν στις περισσότερες περιπτώσεις παρωχημένες.

               29.Η κατάσταση στην Uusimaa είναι δύσκολη για τους μηχανικούς υψηλής κατάρτισης και για τους εργαζόμενους άνω των 50 ετών.

               30.Η ανεργία των εργαζόμενων υψηλής κατάρτισης ήταν γενικά σε υψηλό επίπεδο
                  11
                και δεν έπληξε αποκλειστικά εργαζομένους με τεχνολογικές δεξιότητες. Η ανεργία πλήττει επίσης τους εργαζόμενους σε γραφεία, τους λογιστές και τους μισθωτούς υπαλλήλους στην Uusimaa.

               Pirkanmaa

               31.Με βάση τον κύκλο εργασιών, ο μεταποιητικός τομέας αποτελεί τον μεγαλύτερο οικονομικό τομέα στην περιφέρεια Pirkanmaa· ο τεχνολογικός κλάδος (48%), ο δασικός βιομηχανικός κλάδος (25%) και ο κλάδος παραγωγής χημικών, ελαστικών και πλαστικών (18%) αποτελούν τις κύριες δραστηριότητές του
                  12
               .

               32.Τον Σεπτέμβριο του 2016 ο αριθμός των εγγεγραμμένων ανέργων που αναζητούσαν εργασία στην υπηρεσία απασχόλησης και οικονομικής ανάπτυξης στην περιφέρεια Pirkanmaa ήταν 36 186 άτομα, δηλαδή 1% παραπάνω από το προηγούμενο έτος
                  13
               . Το ποσοστό ανεργίας στην Pirkanmaa ήταν πάνω από τον εθνικό μέσο όρο για μεγάλο χρονικό διάστημα.

               33.Ο κύριος λόγος για το συνεχιζόμενο υψηλό ποσοστό ανεργίας κατά τα τελευταία έτη ήταν η κρίση που πλήττει τις βιομηχανικές επιχειρήσεις που είναι προσανατολισμένες στις εξαγωγές και τη μεταποίηση στην περιοχή, καθώς και οι βαθιές διαρθρωτικές αλλαγές, ιδίως στον τομέα των ΤΠΕ. Το 2015 μεγάλες εταιρείες ΤΠΕ στην Pirkanmaa απέλυσαν πάνω από 1 000 εργαζόμενους.

               34.Τα διαρθρωτικά προβλήματα που αντιμετωπίζει τώρα η οικονομία στην περιφέρεια αυτή αποτυπώνονται στην αυξημένη ανεργία των ατόμων υψηλής κατάρτισης, ο αριθμός των οποίων υπερδιπλασιάστηκε κατά τα έτη 2012-2016. Έως τα μέσα του 2016 περίπου το 33% των ατόμων με πανεπιστημιακή μόρφωση ήταν άνεργα για διάστημα μεγαλύτερο του ενός έτους χωρίς διακοπές
                  14
               .

               Pohjois-Pohjanmaa

               35.Το ποσοστό ανεργίας είναι ακόμη υψηλό στην περιοχή της Pohjois-Pohjanmaa. Η αναλογία των ατόμων που αναζητούν εργασία παρέμεινε πάνω από τον εθνικό μέσο όρο. Στο τέλος του Απριλίου 2016 το ποσοστό ανεργίας σε ολόκληρη τη χώρα ήταν 13,0 %, στην Pohjois-Pohjanmaa 14,3 % και στην επαρχία Oulu 16,1 %
                  15
               .

               36.Το μεγαλύτερο μέρος του τομέα των ΤΠΕ στην Pohjois-Pohjanmaa βρίσκεται στην επαρχία Oulu. Το δύσκολο επιχειρηματικό περιβάλλον και οι προσπάθειες των επιχειρήσεων να εξορθολογίσουν τις δραστηριότητές τους κατά τα τελευταία έτη οδήγησαν σε δραστικές απολύσεις.

               37.Ο αριθμός των εργαζομένων μειώθηκε σημαντικά σε σχέση με τα επίπεδα της περασμένης δεκαετίας στην περιοχή αυτή. Λόγω των περικοπών και της προσπάθειας εξοικονόμησης, ο δημόσιος τομέας δεν μπορεί να απορροφήσει όσους εργαζομένους απασχολούσε στο παρελθόν. Η παρατεταμένη οικονομική ύφεση και οι διαρθρωτικές αλλαγές στο εσωτερικό του τομέα είχαν ως αποτέλεσμα μεγαλύτερες περιόδους ανεργίας για τους εργαζομένους.

               38.Οι απολύσεις στην Nokia Oy επιδείνωσαν περαιτέρω το πρόβλημα της ανεργίας στον τομέα των ΤΠΕ στην Oulu, στην οποία η κατάσταση ήταν ήδη κακή. Η Oulu είναι γεωγραφικά απομακρυσμένη· δεν υπάρχουν άλλες πόλεις σε κοντινή απόσταση με εναλλακτικές θέσεις απασχόλησης.

               39.Η κατάσταση είναι ιδιαίτερα δύσκολη για τους υπεύθυνους διαχείρισης έργων ΤΠΕ στην επαρχία καθώς και για το προσωπικό συναρμολόγησης. Έχουν παραμείνει άνεργοι για μεγάλο χρονικό διάστημα και έτσι η τεχνογνωσία τους απαρχαιώνεται.

               40.Στην επαρχία Oulu υπάρχουν ευκαιρίες απασχόλησης σε νέους αναπτυσσόμενους τομείς. Πολλοί από τους απολυθέντες διαθέτουν σαφή προσόντα στον σχεδιασμό και την ανάπτυξη προϊόντων που θα μπορούσαν να αξιοποιήσουν στον τομέα των ΤΠΕ ή σε τομείς ανάπτυξης εφαρμογών ΤΠΕ.

               Δικαιούχοι για τους οποίους ζητείται ενίσχυση και προτεινόμενες δράσεις

               Δικαιούχοι για τους οποίους ζητείται ενίσχυση

               41.Ο εκτιμώμενος αριθμός των απολυμένων που αναμένεται να συμμετάσχουν στα μέτρα είναι 821. Η κατανομή των εργαζομένων αυτών κατά φύλο, ιθαγένεια και ηλικιακή ομάδα έχει ως εξής:

                        Κατηγορία

                        Αριθμός
                           στοχευόμενων δικαιούχων

                        Φύλο:

                        Άνδρες:

                        608

                        (74,0 %)

                        Γυναίκες:

                        213

                        (26,0 %)

                        Ιθαγένεια:

                        Πολίτες της ΕΕ:

                        800

                        (97,4 %)

                        Πολίτες τρίτων χωρών:

                        21

                        (2,6 %)

                        Ηλικιακή ομάδα:

                        15-24 ετών:

                        6

                        (0,7 %)

                        25-29 ετών:

                        12

                        (1,5 %)

                        30-54 ετών:

                        632

                        (77,0 %)

                        55-64 ετών:

                        167

                        (20,3 %)

                        άνω των 64 ετών:

                        4

                        (0,5 %)

               (*): Για την αποφυγή πολλών δεκαδικών ψηφίων τα στοιχεία έχουν στρογγυλοποιηθεί.

               Επιλεξιμότητα των προτεινόμενων δράσεων

               42.Οι εξατομικευμένες υπηρεσίες που πρόκειται να παρασχεθούν στους απολυμένους εργαζόμενους συνίστανται στις εξής δράσεις:

               –Μέτρα καθοδήγησης και άλλα προπαρασκευαστικά μέτρα

               Η κατάρτιση στην αναζήτηση εργασίας έχει σκοπό να παράσχει στους συμμετέχοντες περισσότερες πληροφορίες σχετικά με την αγορά εργασίας, να τους βοηθήσει να χαρτογραφήσουν τις δικές τους δυνατότητες και να βελτιώσουν και να εκσυγχρονίσουν τις δεξιότητες αναζήτησης εργασίας. Επαγγελματική καθοδήγηση: το μέτρο αυτό αποσκοπεί στη στήριξη και την καθοδήγηση των ατόμων που αναζητούν εργασία και κατάρτιση στον χώρο εργασίας κατά τις αναζητήσεις τους. Θα δοθεί καθοδήγηση στα άτομα που αναζητούν εργασία.

               –Επαγγελματική καθοδήγηση: το μέτρο αυτό αποβλέπει σε άτομα που αναζητούν εργασία τα οποία χρειάζονται λειτουργική, εντατική και μακροπρόθεσμη στήριξη όσον αφορά τον σχεδιασμό της σταδιοδρομίας τους. Θα βασίζεται κυρίως σε ομαδικές δραστηριότητες.

               –Αξιολογήσεις ειδικών: με το μέτρο αυτό θα αξιολογηθούν η κατάσταση των ατόμων που αναζητούν εργασία καθώς και οι υπηρεσίες που χρειάζονται. Τα άτομα που αναζητούν εργασία θα βοηθηθούν επίσης, με τη διοργάνωση ενός λεγόμενου παιχνιδιού επαγγελματικού προφίλ, να προσδιορίσουν τους τομείς εξειδίκευσής τους.

               –Υπηρεσίες απασχόλησης και επιχειρήσεων

               Τα άτομα που αναζητούν εργασία θα λάβουν πληροφορίες, συμβουλές και υπηρεσίες από εμπειρογνώμονες, έτσι ώστε να καταστρώσουν τη στρατηγική επιστροφής τους στην αγορά εργασίας. Θα αξιοποιηθεί επίσης η υπηρεσία του δικτύου EURES ώστε να διαβιβάζονται αγγελίες πρόσληψης στα άτομα που αναζητούν εργασία. Θα τους παραχθεί κατάρτιση μέσω της επαγγελματικής εκπαίδευσης και κατάρτισης για τη στήριξη της επιχειρηματικότητας. Τα μαθήματα που θα παρακολουθήσουν θα είναι ως επί το πλείστον εξειδικευμένα μαθήματα κατάρτισης, για τα οποία θα τους απονεμηθεί δίπλωμα.

               –Σκοπός των επιχορηγήσεων για τη σύσταση επιχειρήσεων είναι η προώθηση της επιχειρηματικής δραστηριότητας και η αυτοαπασχόληση. Σκοπός της επιχορήγησης για τη σύσταση επιχειρήσεων είναι να εξασφαλίζεται ένα εισόδημα σε μελλοντικούς επιχειρηματίες κατά τον χρόνο που κρίνεται απαραίτητος για την έναρξη και την ίδρυση μιας επιχείρησης πλήρους απασχόλησης.

               –Θα επιδοτηθούν οι μισθολογικές δαπάνες για την πρόσληψη απολυμένων εργαζομένων με σκοπό τη στήριξη της απασχόλησής τους σε μια νέα θέση εργασίας ή μαθητείας μέσω της μείωσης των δαπανών μισθοδοσίας που βαρύνουν τον νέο εργοδότη για περιορισμένο χρονικό διάστημα. Θα επιδοτηθούν σε ποσοστό 30 έως 50 τοις εκατό οι μισθολογικές δαπάνες των εργαζομένων για περιορισμένη χρονική περίοδο (6-24 μήνες).

               –Επιδόματα ταξιδιού, διανυκτέρευσης και έξοδα μετακόμισης

               Τα άτομα που αναζητούν εργασία μπορούν να λάβουν επιδόματα για τις δαπάνες ταξιδίου και διανυκτέρευσης σχετικές με την αναζήτησή τους ή με τη συμμετοχή τους σε μέτρα κατάρτισης, καθώς και αποζημίωση για δαπάνες μετακόμισης.

               43.Οι προτεινόμενες δράσεις που περιγράφονται εδώ αποτελούν ενεργητικά μέτρα της αγοράς εργασίας, τα οποία εντάσσονται στο πλαίσιο των επιλέξιμων δράσεων που ορίζονται στο άρθρο 7 του κανονισμού ΕΤΠ. Οι δράσεις αυτές δεν υποκαθιστούν τα παθητικά μέτρα κοινωνικής προστασίας.

               44.Η Φινλανδία υπέβαλε τις απαιτούμενες πληροφορίες σχετικά με τις δράσεις που είναι υποχρεωτικές για τις οικείες επιχειρήσεις βάσει της εθνικής νομοθεσίας ή των συλλογικών συμβάσεων. Επιβεβαίωσε ότι η χρηματοδοτική συνεισφορά από το ΕΤΠ δεν θα αντικαταστήσει αυτές τις δράσεις.

               Εκτιμώμενος προϋπολογισμός

               45.Το εκτιμώμενο συνολικό κόστος ανέρχεται σε 4 403 000 EUR, εκ των οποίων οι δαπάνες για τις εξατομικευμένες υπηρεσίες σε 4 154 000 EUR και οι δαπάνες για δραστηριότητες προετοιμασίας, διαχείρισης, ενημέρωσης και δημοσιότητας, ελέγχου και υποβολής εκθέσεων σε 249 000 EUR.

               46.Η συνολική χρηματοδοτική συνεισφορά που ζητείται από το ΕΤΠ είναι 2 641 800 ευρώ (60 % του συνολικού κόστους).

                        Δράσεις

                        Εκτιμώμενος αριθμός συμμετεχόντων

                        Εκτιμώμενο κόστος ανά συμμετέχοντα
                        (σε EUR)*

                        Εκτιμώμενο συνολικό κόστος

                        (σε EUR)

                        Εξατομικευμένες υπηρεσίες [δράσεις που προβλέπονται στο άρθρο 7 παράγραφος 1 στοιχεία α) και γ) του κανονισμού ΕΤΠ]

                        Μέτρα επαγγελματικής καθοδήγησης και άλλα μέτρα πλαισίωσης (Valmennukset ja Muut valmentavat toimenpiteet)

                        200

                        1 200

                        240 000

                        Υπηρεσίες απασχόλησης και επιχειρήσεων (Työllisyys- ja yrityspalvelut)

                        733

                        621

                        455 000

                        Κατάρτιση (Κoulutus)

                        420

                        6 500

                        2 730 000

                        Επιχορήγηση για τη σύσταση επιχειρήσεων (Starttiraha)

                        15

                        9 000

                        135 000

                        Αξιολογήσεις ειδικών (Asiantuntija-arvioinnit)

                        30

                        1 333

                        40 000

                        Υποσύνολο α):

                        Ποσοστό της δέσμης εξατομικευμένων υπηρεσιών

                        –

                        3 600 000

                        (86,66 %)

                        Επιδόματα και κίνητρα [δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ]

                        Επιδότηση μισθού (Ρalkkatuki)

                        60

                        9 000

                        540 000

                        Επιδόματα ταξιδιού, διανυκτέρευσης και μετακόμισης (Liikkuvuusavustus)

                        100

                        140

                        14 000

                        Υποσύνολο β):

                        Ποσοστό της δέσμης εξατομικευμένων υπηρεσιών:

                        –

                        554 000

                        (13,34 %)

                         Δράσεις που προβλέπονται στο άρθρο 7 παράγραφος 4 του κανονισμού ΕΤΠ

                        1. Προπαρασκευαστικές δραστηριότητες

                        –

                        9 000

                        2. Διαχείριση

                        –

                        161 000

                        3. Ενημέρωση και δημοσιότητα

                        –

                        59 000

                        4. Έλεγχος και υποβολή εκθέσεων

                        –

                        20 000

                        Υποσύνολο γ):

                        Ποσοστό επί του συνολικού κόστους:

                        –

                        249 000

                        (5,66 %)

                        Συνολικό κόστος (α + β + γ):

                        –

                        4 403 000

                        Συνεισφορά ΕΤΠ (60 % του συνολικού κόστους)

                        –

                        2 641 800

               (*) Για την αποφυγή δεκαδικών ψηφίων, το εκτιμώμενο κόστος ανά εργαζόμενο έχει στρογγυλοποιηθεί. Ωστόσο, η στρογγυλοποίηση δεν έχει αντίκτυπο στο συνολικό κόστος κάθε μέτρου.

               47.Το κόστος των δράσεων που προσδιορίζονται στον ανωτέρω πίνακα ως δράσεις που προβλέπονται στο άρθρο 7 παράγραφος 1 στοιχείο β) του κανονισμού ΕΤΠ δεν υπερβαίνει το 35 % του συνολικού κόστους της συντονισμένης δέσμης εξατομικευμένων υπηρεσιών. Η Φινλανδία επιβεβαίωσε ότι οι δράσεις αυτές προϋποθέτουν την ενεργό συμμετοχή των στοχευόμενων δικαιούχων σε δραστηριότητες αναζήτησης εργασίας ή κατάρτισης.

               48.Η Φινλανδία επιβεβαίωσε ότι το κόστος των επενδύσεων για την αυτοαπασχόληση, τη σύσταση επιχειρήσεων και την ανάκτηση επιχειρήσεων από εργαζομένους δεν θα υπερβαίνει τα 15 000 ευρώ ανά δικαιούχο.

               Περίοδος επιλεξιμότητας των δαπανών

               49.Η Φινλανδία άρχισε να παρέχει τις εξατομικευμένες υπηρεσίες στους στοχευόμενους δικαιούχους στις 2 Ιουνίου 2016. Επομένως, οι δαπάνες σχετικά με τις δράσεις θα είναι επιλέξιμες για χρηματοδοτική συνεισφορά από το ΕΤΠ από τις 2 Ιουνίου 2016 έως τις 22 Νοεμβρίου 2018.

               50.Η Φινλανδία άρχισε να επιβαρύνεται με τις διοικητικές δαπάνες για την εφαρμογή του ΕΤΠ στις 2 Ιουνίου 2016. Οι δαπάνες για τις δραστηριότητες προετοιμασίας, διαχείρισης, ενημέρωσης, δημοσιότητας, ελέγχου και υποβολής εκθέσεων επί των δραστηριοτήτων, ως εκ τούτου, είναι επιλέξιμες για χρηματοδοτική συνεισφορά από το ΕΤΠ από τις 2 Ιουνίου 2016 έως τις 22 Μαΐου 2019.

               Συμπληρωματικότητα με δράσεις που χρηματοδοτούνται από εθνικά ή ενωσιακά ταμεία

               51.Η πηγή της εθνικής προχρηματοδότησης ή συγχρηματοδότησης είναι οι κρατικές υπηρεσίες απασχόλησης που υπάγονται στο διοικητικό σκέλος του υπουργείου Οικονομικών Υποθέσεων και Απασχόλησης (ΥΟΥΑ). Ορισμένες υπηρεσίες θα χρηματοδοτηθούν επίσης από τις λειτουργικές δαπάνες για τα κέντρα οικονομικής ανάπτυξης, μεταφορών και περιβάλλοντος (κέντρα ELY) και τις υπηρεσίες απασχόλησης και οικονομικής ανάπτυξης (υπηρεσίες ΤΕ). Οι εργασίες τεχνικής υποστήριξης θα χρηματοδοτηθούν από τις λειτουργικές δαπάνες του ΥΟΥΑ και των κέντρων ELY.

               52.Η Φινλανδία επιβεβαίωσε ότι τα μέτρα που περιγράφονται παραπάνω και τα οποία λαμβάνουν χρηματοδοτική συνεισφορά από το ΕΤΠ δεν θα λάβουν χρηματοδοτική συνεισφορά από άλλα χρηματοδοτικά μέσα της Ένωσης.

               Διαδικασίες για την παροχή συμβουλών προς τους δικαιούχους για τους οποίους ζητείται ενίσχυση ή τους εκπροσώπους τους ή τους κοινωνικούς εταίρους, καθώς και τις τοπικές και περιφερειακές αρχές

               53.Η Φινλανδία έχει επισημάνει ότι η συντονισμένη δέσμη εξατομικευμένων υπηρεσιών καταρτίστηκε σε συνεργασία με τους ενδιαφερόμενους φορείς. Το ΥΟΥΑ συγκρότησε ομάδα που ασχολείται με τις απολύσεις στη Nokia και συμμετέχει στην προετοιμασία της αίτησης ΕΤΠ.

               54.Η ομάδα εργασίας απαρτίζεται από εκπροσώπους των κέντρων ELY και των υπηρεσιών TE στην Uusimaa, την Pirkanmaa και την Pohjois-Pohjanmaa. Επίσης εκπροσωπούνται η Nokia Oy, η ομοσπονδία των τεχνολογικών βιομηχανιών της Φινλανδίας, η συνδικαλιστική ένωση Trade Union Pro και η συνδικαλιστική ένωση των επαγγελματιών μηχανικών της Φινλανδίας.

               Συστήματα διαχείρισης και ελέγχου

               55.Η αίτηση περιέχει περιγραφή του συστήματος διαχείρισης και ελέγχου, που προσδιορίζει τις ευθύνες των εμπλεκόμενων φορέων. Η Φινλανδία έχει κοινοποιήσει στην Επιτροπή ότι η διαχείριση της χρηματοδοτικής συνεισφοράς θα ασκείται από το ΥΟΥΑ, το οποίο θα ενεργεί ως αρχή διαχείρισης και πιστοποίησης για το ΕΤΠ και ως ενδιάμεσος φορέας για τη χορήγηση των κονδυλίων του ΕΤΠ. Τα καθήκοντα διαχείρισης για το ΕΤΠ έχουν ανατεθεί στη Διεύθυνση Απασχόλησης και Επιχειρηματικότητας.

               56.Τα καθήκοντα πιστοποίησης έχουν ανατεθεί στη Μονάδα Ανθρώπινων Πόρων και Διοίκησης. Οι πληρωμές στους δικαιούχους πραγματοποιούνται μέσω των περιφερειακών κέντρων ELY και των υπηρεσιών ΤΕ.

               57.Όσον αφορά τον οικονομικό έλεγχο, αρμόδιο όργανο είναι η ανεξάρτητη μονάδα εσωτερικού ελέγχου, που υπάγεται στην αρμοδιότητα του μόνιμου γραμματέα του ΥΟΥΑ.

               Δεσμεύσεις του οικείου κράτους μέλους

               58.Η Φινλανδία έδωσε όλες τις αναγκαίες διαβεβαιώσεις όσον αφορά τα ακόλουθα:

               –την τήρηση των αρχών της ίσης μεταχείρισης και της απαγόρευσης των διακρίσεων όσον αφορά την πρόσβαση στις προτεινόμενες δράσεις και την υλοποίησή τους,

               –τη συμμόρφωση με τις απαιτήσεις που καθορίζονται στην εθνική νομοθεσία και στη νομοθεσία της ΕΕ όσον αφορά τις ομαδικές απολύσεις,

               –τη συμμόρφωση των επιχειρήσεων που πραγματοποίησαν απολύσεις, οι οποίες συνέχισαν τις δραστηριότητές τους μετά τις απολύσεις, προς τις νόμιμες υποχρεώσεις που διέπουν τις απολύσεις και τη μέριμνα εκ μέρους τους ώστε να πράξουν τα δέοντα για τους εργαζομένους τους,

               –τη μη λήψη χρηματοδοτικής ενίσχυσης από άλλα ενωσιακά ταμεία ή χρηματοδοτικά μέσα όσον αφορά τις προτεινόμενες δράσεις, καθώς και την αποφυγή οποιασδήποτε διπλής χρηματοδότησης,

               –τη συμπληρωματικότητα των προτεινόμενων δράσεων προς τις δράσεις που χρηματοδοτούνται από τα διαρθρωτικά ταμεία,

               –τη συμμόρφωση της χρηματοδοτικής συνεισφοράς από το ΕΤΠ με τους διαδικαστικούς και ουσιαστικούς κανόνες της Ένωσης για τις κρατικές ενισχύσεις.

               ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

               Πρόταση προϋπολογισμού

               59.Το ΕΤΠ δεν υπερβαίνει το μέγιστο ετήσιο ποσό των 150 εκατομμυρίων EUR (σε τιμές του 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020
                  16
               .

               60.Η Επιτροπή, αφού εξέτασε την αίτηση όσον αφορά την τήρηση των προϋποθέσεων που προβλέπονται στο άρθρο 13 παράγραφος 1 του κανονισμού ΕΤΠ και αφού έλαβε υπόψη τον αριθμό των στοχευόμενων δικαιούχων, τις προτεινόμενες ενέργειες και το εκτιμώμενο κόστος, προτείνει την κινητοποίηση του ΕΤΠ για το ποσό των 2 641 800 ευρώ, το οποίο αντιστοιχεί στο 60 % του συνολικού κόστους των προτεινόμενων ενεργειών, προκειμένου να παρασχεθεί χρηματοδοτική συνεισφορά για την αίτηση.

               61.Η προτεινόμενη απόφαση για κινητοποίηση του ΕΤΠ θα ληφθεί από κοινού από το Ευρωπαϊκό Κοινοβούλιο και το Συμβούλιο, όπως ορίζεται στο σημείο 13 της διοργανικής συμφωνίας, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  17
               .

               Συναφείς πράξεις

               62.Ταυτόχρονα με την υποβολή της παρούσας πρότασης για απόφαση κινητοποίησης του ΕΤΠ, η Επιτροπή θα υποβάλει στο Ευρωπαϊκό Κοινοβούλιο και στο Συμβούλιο πρόταση μεταφοράς του ποσού των 2 641 800 EUR στην αντίστοιχη γραμμή του προϋπολογισμού.

               63.Ταυτόχρονα με την έγκριση της παρούσας πρότασης απόφασης για την κινητοποίηση του ΕΤΠ, η Επιτροπή θα εκδώσει απόφαση για χρηματοδοτική συνεισφορά μέσω εκτελεστικής πράξης, η οποία θα αρχίσει να ισχύει την ημερομηνία έκδοσης της προτεινόμενης απόφασης για την κινητοποίηση του ΕΤΠ από το Ευρωπαϊκό Κοινοβούλιο και το Συμβούλιο.

               Πρόταση

               ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ

               σχετικά με την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση έπειτα από αίτηση της Φινλανδίας - EGF/2016/008 FI/Nokia Network Systems

               ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης,

               Έχοντας υπόψη τον κανονισμό (ΕΕ) αριθ. 1309/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για το Ευρωπαϊκό Ταμείο Προσαρμογής στην Παγκοσμιοποίηση (2014-2020) και την κατάργηση του κανονισμού (ΕΚ) αριθ. 1927/2006
                  18
               , και ιδίως το άρθρο 15 παράγραφος 4,

               Έχοντας υπόψη τη διοργανική συμφωνία, της 2ας Δεκεμβρίου 2013, μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία, τη συνεργασία σε δημοσιονομικά θέματα και τη χρηστή δημοσιονομική διαχείριση
                  19
               , και ιδίως το σημείο 13,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               (1)Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) στόχο έχει να παρέχει στήριξη σε εργαζομένους που απολύονται και σε αυτοαπασχολούμενους των οποίων η δραστηριότητα έχει παύσει ως αποτέλεσμα μεγάλων διαρθρωτικών αλλαγών στη μορφή διεξαγωγής του παγκόσμιου εμπορίου που οφείλονται στην παγκοσμιοποίηση, ως αποτέλεσμα της συνέχισης της παγκόσμιας χρηματοπιστωτικής και οικονομικής κρίσης ή ως αποτέλεσμα μιας νέας παγκόσμιας χρηματοπιστωτικής και οικονομικής κρίσης, και να τους βοηθά να επανενταχθούν στην αγορά εργασίας.

               (2)Το ΕΤΠ δεν πρέπει να υπερβαίνει το μέγιστο ετήσιο ποσό των 150 εκατ. EUR (τιμές 2011), όπως ορίζεται στο άρθρο 12 του κανονισμού (ΕΕ, Ευρατόμ) αριθ. 1311/2013 του Συμβουλίου
                  20
               .

               (3)Στις 22 Νοεμβρίου 2016 η Φινλανδία υπέβαλε αίτηση για την κινητοποίηση του ΕΤΠ, όσον αφορά τις απολύσεις στον οικονομικό τομέα που ταξινομείται σύμφωνα με τη στατιστική ονοματολογία των οικονομικών δραστηριοτήτων στην Ευρωπαϊκή Κοινότητα («NACE») αναθ. 2 στον κλάδο 26 (Κατασκευή ηλεκτρονικών υπολογιστών, ηλεκτρονικών και οπτικών προϊόντων) στη Φινλανδία. Η αίτηση αυτή συμπληρώθηκε με πρόσθετες πληροφορίες που υποβλήθηκαν σύμφωνα με το άρθρο 8 παράγραφος 3 του κανονισμού (ΕΕ) αριθ. 1309/2013. Η εν λόγω αίτηση πληροί τις απαιτήσεις που ισχύουν για τον καθορισμό χρηματοδοτικής συνεισφοράς από το ΕΤΠ, οι οποίες ορίζονται στο άρθρο 13 του κανονισμού (ΕΕ) αριθ. 1309/2013.

               (4)Επομένως, θα πρέπει να κινητοποιηθεί το ΕΤΠ για τη χορήγηση χρηματοδοτικής συνεισφοράς ποσού 2 641 800 EUR σύμφωνα με την αίτηση που υπέβαλε η Φινλανδία,

               (5)Προκειμένου να ελαχιστοποιηθεί ο χρόνος που χρειάζεται για την κινητοποίηση του ΕΤΠ, η παρούσα απόφαση ισχύει και εφαρμόζεται από την ημερομηνία της έκδοσής της,

               ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Στο πλαίσιο του γενικού προϋπολογισμού της Ένωσης για το οικονομικό έτος 2017, το Ευρωπαϊκό Ταμείο Προσαρμογής στην Παγκοσμιοποίηση κινητοποιείται για την παροχή ποσού 2 641 800 EUR σε πιστώσεις ανάληψης υποχρεώσεων και σε πιστώσεις πληρωμών.

               Άρθρο 2

               Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης. Εφαρμόζεται από την [ημερομηνία έκδοσής της]*.

                  21Βρυξέλλες,

                  Για το Ευρωπαϊκό Κοινοβούλιο
                        Για το Συμβούλιο

                  Ο Πρόεδρος
                        Ο Πρόεδρος

                     (1)
                  ΕΕ L 347 της 20.12.2013, σ. 855.

                     (2)
                  Κατά την έννοια του άρθρου 3 του κανονισμού ΕΤΠ.

                     (3)
                  Κανονισμός (ΕΕ) αριθ. 1046/2012 της Επιτροπής, της 8ης Νοεμβρίου 2012, σχετικά με την εφαρμογή του κανονισμού (ΕΚ) αριθ. 1059/2003 του Ευρωπαϊκού Κοινοβουλίου και του Συμβουλίου για τη θέσπιση μιας κοινής ονοματολογίας των εδαφικών στατιστικών μονάδων (NUTS), όσον αφορά τη διαβίβαση των χρονοσειρών για τη νέα περιφερειακή κατανομή (ΕΕ L 310 της 9.11.2012, σ. 34).

                     (4)
                  ΕΕ L 393 της 30.12.2006, σ. 1.

                     (5)
                  Σύμφωνα με το άρθρο 7 παράγραφος 4 του κανονισμού (ΕΕ) αριθ. 1309/2013.

                     (6)

                     http://www.telecomlead.com/telecom-equipment/revenue-analysis-shows-huawei-big-vs-ericsson-nokia-68634

                     (7)
                  EGF/2007/003 DE/BenQ, EGF/2007/004 FI/Perlos, EGF/2009/002 DE/Nokia, EGF/2009/008 IE/Dell, EGF/2009/023 PT/Quimonda, EGF/2010/008 AT/AT&S, EGF/2010/011 NL/NXP Semiconductors, EGF/2011/013 DK/Flextronics, EGF/2011/014 RO/Nokia, EGF/2011/025 IT/Lombardia, EGF/2012/006 FI/Nokia Salo, EGF/2012/007 IT/VDC Technologies, EGF/2013/001 FI/Nokia, EGF/2014/014 DE/Aleo Solar, EGF/2016/002 SE/Ericson.

                     (8)

                     http://teknologiateollisuus.fi/sites/default/files/file_attachments/personnel.pdf

                     (9)
                  https://ek.fi/en/current/2016/05/04/ek-business-tendency-survey-general-business-outlookwill-remain-rather-weak

                     (10)
                  http://www.stat.fi/til/ntp/2016/01/ntp_2016_01_2016-06-03_tie_001_en.html

                     (11)
                  http://www.akava.fi/tyoelama/akavalaiset_tyoelamassa/tyottomyystilastot/1._korkeasti_koulutettujen_tyottomyys

                     (12)
                  http://pirkanmaantalous.fi/innovaatiotilannekuva/situational-picture-of-innovation-2016-new-scale-new-competences

                     (13)
                  http://www.temtyollisyyskatsaus.fi/graph/tkat/tkat.aspx?lang=en&ely=04#

                     (14)
                  http://www.temtyollisyyskatsaus.fi/graph/tkat/tkat.aspx?lang=en&ely=04#

                     (15)
                  http://www.elykeskus.fi/documents/10191/14617851/Tkat_en_huhtikuu_2016.pdf/7338d392-14e3-4fe5-846f-5d0bfd136734

                     (16)
                  ΕΕ L 347 της 20.12.2013, σ. 884.

                     (17)
                  ΕΕ C 373 της 20.12.2013, σ. 1.

                     (18)
                  ΕΕ L 347 της 20.12.2013, σ. 855.

                     (19)
                  ΕΕ C 373 της 20.12.2013, σ. 1.

                     (20)
                  Κανονισμός (ΕΕ, Ευρατόμ) αριθ. 1311/2013 του Συμβουλίου, της 2ας Δεκεμβρίου 2013, για τον καθορισμό του πολυετούς δημοσιονομικού πλαισίου για την περίοδο 2014-2020 (ΕΕ L 347 της 20.12.2013, σ. 884).

                     (21)
                   Η ημερομηνία θα προστεθεί από το Ευρωπαϊκό Κοινοβούλιο πριν από τη δημοσίευση στην ΕΕ.


title: Πρόταση Αποφασησ του Συμβουλίου που επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και επιχειρήσεις του τομέα των υπηρεσιών σύμφωνα με το άρθρο 19 της οδηγίας 2003/96/ΕΚ (Μόνο το κείμενο στη σουηδική γλώσσα είναι αυθεντικό)

text:
Σημαντική ανακοίνωση νομικού περιεχομένου

|

52004PC0852

Πρόταση αποφασης του Συμβουλιου που επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και επιχειρήσεις του τομέα των υπηρεσιών σύμφωνα με το άρθρο 19 της οδηγίας 2003/96/ΕΚ (Μόνο το κείμενο στη σουηδική γλώσσα είναι αυθεντικό)  /* COM/2004/0852 τελικό */

	Βρυξέλλες, 5.1.2005COM(2004) 852 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και επιχειρήσεις του τομέα των υπηρεσιών σύμφωνα με το άρθρο 19 της οδηγίας 2003/96/ΕΚ(Μόνο το κείμενο στη σουηδική γλώσσα είναι αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Υποβολή τησ αιτησησΜε επιστολή της 20ης Αυγούστου 2004, οι σουηδικές αρχές υπέβαλαν αίτηση παρέκκλισης στην Επιτροπή για να εφαρμόζουν μειωμένο φορολογικό συντελεστή στην ηλεκτρική ενέργεια που καταναλώνουν τα νοικοκυριά και οι επιχειρήσεις του τομέα των υπηρεσιών στο βόρειο τμήμα της Σουηδίας σύμφωνα με το άρθρο 19 της οδηγίας 2003/96/ΕΚ[1]. Για να λάβει τις απαραίτητες πληροφορίες για την αξιολόγηση της αίτησης, η Επιτροπή ζήτησε συμπληρωματικές πληροφορίες με επιστολή της 20ης Σεπτεμβρίου, στην οποία απάντησαν οι σουηδικές αρχές στις 13 Οκτωβρίου 2004.Ο σουηδικός ενεργειακός φόρος στην ηλεκτρική ενέργεια εισήχθηκε το 1957. Τον Ιούλιο 1981, εισήχθη μειωμένος ενεργειακός φορολογικός συντελεστής για την ηλεκτρική ενέργεια που χρησιμοποιείται στο βόρειο τμήμα της Σουηδίας όπου το κόστος θέρμανσης κατά μέσον όρο είναι υψηλότερο από ό,τι στα άλλα μέρη της χώρας. Η ηλεκτρική θέρμανση αντιπροσωπεύει περίπου το 30% όλης της θέρμανσης στα νοικοκυριά και στον τομέα των υπηρεσιών στη Σουηδία.Η διαφοροποίηση, η οποία έχει ειδικό στόχο περιφερειακής πολιτικής, οφείλεται σε περιβαλλοντικούς λόγους και αποσκοπεί στο να παρέχει ίση μεταχείριση στα νοικοκυριά και στις εταιρείες του τομέα των υπηρεσιών στο βόρειο τμήμα της Σουηδίας με τους ομολόγους τους καταναλωτές στα νότια τμήματα της χώρας μειώνοντας το κόστος της ηλεκτρικής ενέργειας για τους καταναλωτές του βορρά. Η γεωγραφική διαφοροποίηση στηρίζεται σε αντικειμενική βάση πληροφοριών σχετικά με τις χαμηλές θερμοκρασίες κατά τη διάρκεια του έτους όταν θερμαίνονται κανονικά τα σπίτια. Η κατανάλωση ηλεκτρικής ενέργειας που απαιτείται για τη θέρμανση ενός μέσου σπιτιού στα βόρεια τμήματα της Σουηδίας είναι περίπου κατά 25% υψηλότερη από ό,τι στο νότιο τμήμα, πράγμα που οφείλεται στο ψυχρότερο κλίμα οπότε και στη μεγαλύτερη διάρκεια θέρμανσης. Οι δικαιούχοι λαμβάνουν μείωση της φορολογίας ηλεκτρικής ενέργειας, η οποία ισοδυναμεί με το 25% του συνολικού συντελεστή φορολογίας.Ο ενεργειακός φόρος στην ηλεκτρική ενέργεια που καταναλώνεται στα νοικοκυριά και στις επιχειρήσεις του τομέα των υπηρεσιών στο βόρειο τμήμα της Σουηδίας έχει καθοριστεί επί του παρόντος σε 0,181 SEK ανά kWh (0,020 ευρώ) και σε 0,241 SEK ανά kWh (0,026 ευρώ) γι’αυτήν την κατανάλωση σε άλλα τμήματα της χώρας. Η νομική βάση για το μέτρο βρίσκεται στο κεφάλαιο 11, τμήματα 3 και 4 της πράξης περί των ειδικών φόρων κατανάλωσης στην ενέργεια.Η Σουηδία θεωρεί ότι διατηρείται το φορολογικό κίνητρο για την αύξηση της ενεργειακής αποτελεσματικότητας.Η προβλεπόμενη ετήσια δημοσιονομική δαπάνη είναι 800 εκατομμύρια SEK (88 εκατομμύρια ευρώ).Το μέτρο χορηγείται υπό μορφή μειωμένου ενεργειακού φορολογικού συντελεστή. Η μείωση του φορολογικού συντελεστή εφαρμόζεται απευθείας κατά τη στιγμή είσπραξης του φόρου. Η γενεσιουργός αιτία του φόρου λαμβάνει χώρα κατά τη στιγμή προμήθειας ηλεκτρικής ενέργειας στον καταναλωτή από τον διανομέα.Οι τομείς που καλύπτονται από το μέτρο είναι:Περιφέρειες | Δήμοι |Norrbottens län | Όλοι |Västerbottens län | Όλοι |Jämtlands län | Όλοι |Västernorrlands län | Sollefteå, Ånge, Örnsköldsvik |Gävleborgs län | Ljusdal |Dalarnas län | Malung, Mora, Orsa, Älvdalen |Värmlands län | Torsby |΄Όπως όλη η σουηδική νομοθεσία για τους ενεργειακούς φόρους, το μέτρο δεν περιορίζεται χρονικά.Η Επιτροπή, στην απόφασή της[2] της 11ης Ιουνίου 2003, δεν έφερε αντιρρήσεις για την περιφερειακή διαφοροποίηση της φορολογίας επί της ηλεκτρικής ενέργειας υπέρ του τομέα των υπηρεσιών για την περίοδο 2002-2005 στο πλαίσιο των κανόνων κρατικών ενισχύσεων.2. αξιολογηση τησ ΕπιτροπήσΣύμφωνα με το άρθρο 19, παράγραφος 1 της οδηγίας 2003/96/EΚ, το Συμβούλιο, αποφασίζοντας ομόφωνα μετά από πρόταση της Επιτροπής, δύναται να εξουσιοδοτήσει οποιοδήποτε κράτος μέλος να χορηγήσει απαλλαγές ή μειώσεις των ειδικών φόρων κατανάλωσης για συγκεκριμένους λόγους πολιτικής.Οι εξαιρέσεις που ζητούνται βάσει του άρθρου 19 της οδηγίας 2003/96/EΚ πρέπει να εξετάζονται υπό το πρίσμα της συμβατότητάς τους με τις κοινοτικές πολιτικές.Η διαφοροποίηση εξασφαλίζει την ίση μεταχείριση για τα νοικοκυριά και τις επιχειρήσεις του τομέα των υπηρεσιών στο βόρειο τμήμα της Σουηδίας με τους καταναλωτές στα νοτιότερα τμήματα της χώρας με τη μείωση του κόστους της ηλεκτρικής ενέργειας για τους καταναλωτές του βορρά. Επομένως, το μέτρο έχει στόχους περιφερειακής πολιτικής και πολιτικής συνοχής.Το μειωμένο επίπεδο φορολογίας στην ηλεκτρική ενέργεια για κατανάλωση στο βόρειο τμήμα της Σουηδίας (20 ευρώ ανά MWh) παραμένει ακόμη υψηλότερο από τον ελάχιστο κοινοτικό συντελεστή που έχει καθοριστεί στην οδηγία 2003/96/ΕΚ (1 ευρώ ανά MWh για μη εμπορική χρήση). Επιπλέον, η μείωση του φόρου είναι ανάλογη με το επιπλέον κόστος θέρμανσης που επιβαρύνει τα νοικοκυριά και τις εταιρείες του τομέα των υπηρεσιών στο βόρειο τμήμα της Σουηδίας. Συνεπώς, η Επιτροπή θεωρεί ότι αυτό το φορολογικό επίπεδο εξασφαλίζει το ότι διατηρείται το φορολογικό κίνητρο για την αύξηση της ενεργειακής αποτελεσματικότητας. Το ίδιο συμπέρασμα συνάγεται στην απόφαση περί κρατικών ενισχύσεων όσον αφορά την σχετική μείωση του φόρου. Η Επιτροπή έκρινε σ’αυτήν την απόφαση ότι οι δικαιούχοι αναγκάζονταν να καταβάλουν πάντα ένα σημαντικό μερίδιο του εθνικού φόρου.Ως γενική αρχή, οι φορολογικές παρεκκλίσεις πρέπει να έχουν περιορισμένη διάρκεια. Το άρθρο 19 παράγραφος 2 της οδηγίας 2003/96/ΕΚ καθορίζει μέγιστη περίοδο 6 ετών γι’αυτές τις παρεκκλίσεις. Η Επιτροπή ενέκρινε μια απόφαση για τις κρατικές ενισχύσεις στην αντίστοιχη υπόθεση στις 11 Ιουνίου 2003, πριν την έναρξη ισχύος της οδηγίας 2003/96/ΕΚ (31 Οκτωβρίου 2003). Αυτή η απόφαση προβλέπει ότι το σουηδικό μέτρο για την περιφερειακή διαφοροποίηση είναι συμβατή ενίσχυση για περίοδο που λήγει στις 31 Δεκεμβρίου 2005. Συνεπώς, η Επιτροπή μπορεί να προτείνει στο Συμβούλιο να εγκρίνει το μέτρο μόνο μέχρι αυτήν την ημερομηνία. Αυτό γίνεται με την επιφύλαξη πιθανής παράτασης του μέτρου μετά τις νέες αξιολογήσεις που θα διεξαγάγει η Επιτροπή για τις κρατικές ενισχύσεις και τους φορολογικούς νόμους, εάν οι σουηδικές αρχές προτίθενται να διατηρήσουν τη φορολογική μείωση μετά το 2005.3. ΑπόφασηΗ Επιτροπή προτείνει στο Συμβούλιο, βάσει του άρθρου 19 της οδηγίας 2003/96/ΕΚ, να επιτρέψει στη Σουηδία να εφαρμόσει μέχρι τις 31 Δεκεμβρίου 2005 μειωμένο συντελεστή φόρου στην ηλεκτρική ενέργεια που καταναλώνεται από τα νοικοκυριά και τις επιχειρήσεις του τομέα των υπηρεσιών σε ορισμένες πόλεις που βρίσκονται στο βόρειο τμήμα της Σουηδίας.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπου επιτρέπει στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνουν ορισμένα νοικοκυριά και επιχειρήσεις του τομέα των υπηρεσιών σύμφωνα με το άρθρο 19 της οδηγίας 2003/96/ΕΚ(Μόνο το κείμενο στη σουηδική γλώσσα είναι αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2003/96/EΚ του Συμβουλίου της 27ης Οκτωβρίου 2003, σχετικά με την αναδιάρθρωση του κοινοτικού πλαισίου φορολογίας των ενεργειακών προϊόντων και της ηλεκτρικής ενέργειας[3], και ειδικότερα το άρθρο 19 παράγραφος 1,την πρόταση της Επιτροπής,Εκτιμώντας τα ακόλουθα:(1) Με επιστολή της 20ης Αυγούστου 2004, οι σουηδικές αρχές υπέβαλαν αίτηση παρέκκλισης στην Επιτροπή για να εφαρμόζουν μειωμένο φορολογικό συντελεστή στην ηλεκτρική ενέργεια που καταναλώνουν τα νοικοκυριά και οι επιχειρήσεις του τομέα των υπηρεσιών στο βόρειο τμήμα της Σουηδίας σύμφωνα με το άρθρο 19 της οδηγίας 2003/96/ΕΚ.(2) Από τον Ιούλιο 1981 η Σουηδία εφήρμοζε μειωμένο φορολογικό συντελεστή στην ηλεκτρική ενέργεια που χρησιμοποιείται στα βόρεια τμήματα της χώρας, όπου η κατανάλωση ηλεκτρικής ενέργειας για θέρμανση είναι κατά μέσον όρο 25% υψηλότερη από ό,τι σε άλλες περιοχές της χώρας.(3) Με τη μείωση του κόστους της ηλεκτρικής ενέργειας για τα νοικοκυριά και τις επιχειρήσεις του τομέα των υπηρεσιών στο βόρειο τμήμα της Σουηδίας αυτοί οι καταναλωτές τυγχάνουν ίσης μεταχείρισης με τους καταναλωτές στις νοτιότερες περιοχές της χώρας. Επομένως, το μέτρο έχει στόχους περιφερειακής πολιτικής και πολιτικής συνοχής.(4) Το μειωμένο επίπεδο φορολογίας της ηλεκτρικής ενέργειας για την κατανάλωση στο βόρειο τμήμα της Σουηδίας, που ανέρχεται σε 20 ευρώ ανά MWh, είναι υψηλότερο από ό,τι το επίπεδο του ελάχιστου κοινοτικού συντελεστή που έχει καθοριστεί στην οδηγία 2003/96/ΕΚ. Επιπλέον, η μείωση του φόρου είναι ανάλογη με το έκτακτο κόστος θέρμανσης που επιβαρύνει τα νοικοκυριά και τις εταιρείες του τομέα των υπηρεσιών στο βόρειο τμήμα της Σουηδίας. Συνεπώς, αυτό το επίπεδο φορολογίας πρέπει να εξασφαλίζει το ότι διατηρείται το φορολογικό κίνητρο που αυξάνει την ενεργειακή αποτελεσματικότητα.(5) Η μείωση που εφαρμόζεται έχει αναθεωρηθεί από την Επιτροπή η οποία διαπίστωσε ότι δεν στρεβλώνει τον ανταγωνισμό ούτε εμποδίζει την λειτουργία της εσωτερικής αγοράς και ότι είναι συμβατή με την κοινοτική πολιτική για το περιβάλλον, την ενέργεια και τις μεταφορές.(6) Αυτή η προσέγγιση συμφωνεί με τη θέση που έλαβε η Επιτροπή στην υπόθεση κρατικών ενισχύσεων C 42/2003[4], στην οποία δεν είχαν προβληθεί αντιρρήσεις κατά του στοιχείου κρατικής ενίσχυσης της φορολογικής μείωσης για περίοδο που λήγει στις 31 Δεκεμβρίου 2005.(7) Είναι επομένως σκόπιμο να επιτραπεί στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια για κατανάλωση στο βόρειο τμήμα της Σουηδίας μέχρι τις 31 Δεκεμβρίου 2005.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Επιτρέπεται στη Σουηδία να εφαρμόσει μειωμένο φορολογικό συντελεστή στην ηλεκτρική ενέργεια που καταναλώνεται από τα νοικοκυριά και τις επιχειρήσεις του τομέα των υπηρεσιών στους δήμους που απαριθμούνται στο παράρτημα.Η μείωση θα είναι ανάλογη με το επιπλέον κόστος θέρμανσης λόγω του γεωγραφικού πλάτους, σε σύγκριση με τις υπόλοιπες περιοχές της Σουηδίας.Ο μειωμένος συντελεστής συμφωνεί με τις απαιτήσεις της οδηγίας 2003/96/ΕΚ, και ειδικότερα τους μειωμένους συντελεστές που καθορίζονται στο άρθρο 10 αυτής της οδηγίας.Άρθρο 2Η παρούσα απόφαση λήγει στις 31 Δεκεμβρίου 2005.Άρθρο 3Η παρούσα απόφαση απευθύνεται στο Βασίλειο της Σουηδίας.Βρυξέλλες,Για το ΣυμβούλιοΟ ΠρόεδροςΠαράρτημαΠεριφέρειες | Δήμοι |Norrbottens län | όλοι οι δήμοι |Västerbottens län | όλοι οι δήμοι |Jämtlands län | όλοι οι δήμοι |Västernorrlands län | Sollefteå, Ånge, Örnsköldsvik |Gävleborgs län | Ljusdal |Dalarnas län | Malung, Mora, Orsa, Älvdalen |Värmlands län | Torsby |[1] ΕΕ L 283, 31.10.2003, σ. 51. Οδηγία όπως τροποποιήθηκε τελευταία από την οδηγία 2004/75/ΕΚ (ΕΕ L 157 της 30.04.2004, σ. 100).[2] Υπόθεση "C42/03 (ex-NN 3/B/2001)– Σουηδία" (ΕΕ C 189 της 09.08.2003, σ. 6).[3] ΕΕ L 283 της 31.12.1990, σ. 51 7 οδηγία όπως τροποποιήθηκε τελευταία από την οδηγία 2004/75/ΕΚ (ΕΕ L 157 της 1.7.1996, σ. 100).[4] ΕΕ C189, 9.8.2003, σ. 6.


Σημαντική ανακοίνωση νομικού περιεχομένου

|

52006PC0509

Πρόταση για Απόφαση του Συμβουλίου σχετικά με την προσωρινή απαγόρευση της χρήσης και πώλησης στην Αυστρία γενετικώς τροποποιημένου αραβοσίτου (Zea mays L. σειρά MON 810) σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου (Το κείμενο στη γερμανική γλώσσα είναι το μόνο αυθεντικό)  /* COM/2006/0509 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 9.10.2006COM(2006) 509 τελικόΠρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και πώλησης στην Αυστρία γενετικώς τροποποιημένου αραβοσίτου (Zea mays L. σειρά MON 810) σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου (Το κείμενο στη γερμανική γλώσσα είναι το μόνο αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗ1. Η διάθεση της γενετικώς τροποποιημένης ποικιλίας Zea mays L. σειρά MON 810 στην αγορά είχε επιτραπεί βάσει των αποφάσεων που έλαβε η Επιτροπή δυνάμει του τμήματος Γ της οδηγίας 90/220/ΕΟΚ και οι γαλλικές αρχές έδωσαν συγκατάθεση για τη διάθεση του εν λόγω γενετικώς τροποποιημένου οργανισμού (ΓΤΟ) στην αγορά.2. Σύμφωνα με το άρθρο 16 (ρήτρα διασφάλισης) της οδηγίας 90/220/ΕΟΚ, η Αυστρία κατόπιν ενημέρωσε την Επιτροπή για την απόφασή της να απαγορεύσει προσωρινά ή να περιορίσει τη διάθεση του Zea mays L. σειρά MON 810 στην αγορά και αιτιολόγησε την απόφασή της.3. Ζητήθηκε η γνώμη της φυτοϋγειονομικής επιστημονικής επιτροπής η οποία γνωμοδότησε ότι τα στοιχεία που υπέβαλε η Αυστρία δεν αποτελούσαν νέες επιστημονικές αποδείξεις οι οποίες δεν είχαν ληφθεί υπόψη κατά την αρχική αξιολόγηση του φακέλου του εν λόγω ΓΤΟ και, ως εκ τούτου, θα απαιτούσαν την αναθεώρηση της αρχικής της επιστημονικής γνώμης σχετικά με την ασφάλεια του Zea mays L. σειρά MON 810.4. Η οδηγία 90/220/ΕΟΚ καταργήθηκε από την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου σχετικά με τη σκόπιμη ελευθέρωση γενετικώς τροποποιημένων οργανισμών στο περιβάλλον[1].5. Τον Ιανουάριο του 2004, η Επιτροπή ζήτησε από την Αυστρία να επανεξετάσει τη ρήτρα διασφάλισης υπό το φως του νέου κανονιστικού πλαισίου και, εάν είναι αναγκαίο, να την κοινοποιήσει εκ νέου δυνάμει της οδηγίας 2001/18/ΕΚ.6. Σύμφωνα με το άρθρο 23 της οδηγίας 2001/18/ΕΚ, η Αυστρία υπέβαλε στην Επιτροπή περαιτέρω συμπληρωματικά στοιχεία που κατά τη γνώμη της συνηγορούσαν υπέρ του ισχύοντος μέτρου διασφάλισης.7. Βάσει του άρθρου 23 της οδηγίας 2001/18/EΚ, η Επιτροπή οφείλει να λαμβάνει αποφάσεις με τις διαδικασίες του άρθρου 30 παράγραφος 2 της οδηγίας, στις οποίες εφαρμόζονται τα άρθρα 5 και 7 της απόφασης 1999/468/EΚ, τηρουμένων των διατάξεων του άρθρου 8.8. Σύμφωνα με το άρθρο 28 παράγραφος 1 της οδηγίας 2001/18/ΕΚ, ζητήθηκε η γνώμη της Ευρωπαϊκής Αρχής για την Ασφάλεια των Τροφίμων (ΕΕΑΤ), η οποία ιδρύθηκε με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[2], βάσει του οποίου υποκατέστησε τις συναφείς επιστημονικές επιτροπές. Η ΕΕΑΤ γνωμοδότησε, στις 8 Ιουλίου 2004[3], ότι τα στοιχεία που υπέβαλε η Αυστρία δεν συνιστούν νέα επιστημονικά στοιχεία βάσει των οποίων μπορεί να αναιρεθεί η διεξαχθείσα εκτίμηση του περιβαλλοντικού κινδύνου για τον Zea mays L. σειρά MON 810 και να δικαιολογηθεί η απαγόρευση του εν λόγω ΓΤΟ στην Αυστρία.9. Σύμφωνα με το άρθρο 5 παράγραφος 2 της απόφασης 1999/468/ΕΚ του Συμβουλίου, η Επιτροπή υπέβαλε για γνωμοδότηση στην επιτροπή, η οποία έχει συσταθεί δυνάμει του άρθρου 30 της οδηγίας 2001/18/ΕΚ, σχέδιο απόφασης με το οποίο ζητά από την Αυστρία να καταργήσει την εθνική της ρήτρα διασφάλισης.10. Η διαβούλευση πραγματοποιήθηκε στις 29 Νοεμβρίου 2004 αλλά η επιτροπή δεν διατύπωσε γνώμη επί του μέτρου διασφάλισης, με αποτέλεσμα η Επιτροπή, σύμφωνα με το άρθρο 5 παράγραφος 4 της απόφασης 1999/468/ΕΚ, να υποχρεούται να υποβάλει πάραυτα στο Συμβούλιο προτάσεις σχετικά με τα μέτρα που πρέπει να ληφθούν και να ενημερώσει σχετικά το Ευρωπαϊκό Κοινοβούλιο.11. Στις 24 Ιουνίου 2005, το Συμβούλιο Περιβάλλοντος, σύμφωνα με το άρθρο 5 παράγραφος 6 της απόφασης του Συμβουλίου 1999/468/ΕΚ, τάχθηκε, με ειδική πλειοψηφία, κατά της πρότασης που ζητούσε από την Αυστρία να καταργήσει το εθνικό της μέτρο διασφάλισης, με αποτέλεσμα να οφείλει η Επιτροπή να επανεξετάσει τις προτάσεις της.12. Στη δήλωσή του, το Συμβούλιο ανέφερε ότι «εξακολουθεί να υφίσταται σχετική αβεβαιότητα όσον αφορά τα εθνικά μέτρα διασφάλισης στην αγορά [του] γενετικώς τροποποιημένου αραβοσίτου τ[ης] ποικιλ[ίας] […] MON 810» και κάλεσε την Επιτροπή «να συλλέξει περαιτέρω στοιχεία για τ[ον] εν λόγω ΓΤΟ και να αξιολογήσει περαιτέρω κατά πόσον τ[ο] προσωριν[ό] μέτρ[ο] προφύλαξης που έχ[ει] λάβει [η Αυστρία] για την αναστολή της διάθεσής [του] στην αγορά είναι δικαιολογημέν[ο] και κατά πόσον η έγκριση τ[ου] οργανισμ[ού] αυτ[ού] συμμορφώνεται πάντα προς τις απαιτήσεις ασφάλειας της οδηγίας 2001/18/ΕΚ».13. Τον Νοέμβριο του 2005, ζητήθηκε από την ΕΑΑΤ να αποφανθεί κατά πόσον υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση του Zea mays L. σειρά MON 810 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή στο περιβάλλον και, ειδικότερα, να συνεκτιμήσει τυχόν νέα επιστημονικά στοιχεία που προέκυψαν μετά την έκδοση των προηγουμένων επιστημονικών γνωμών για την εκτίμηση της ασφάλειας του συγκεκριμένου ΓΤΟ.14. Στη γνώμη που διατύπωσε στις 29 Μαρτίου 2006 (η οποία δημοσιεύθηκε στις 11 Απριλίου 2006)[4], η ΕΑΑΤ, αφού εξέτασε τα στοιχεία που περιείχε η αίτηση της Αυστρίας, έκρινε ότι τα διαθέσιμα επιστημονικά στοιχεία δεν τεκμηριώνουν τα επιχειρήματα της Αυστρίας και κατέληξε στο συμπέρασμα ότι δεν υπάρχει λόγος να θεωρείται ότι η συνεχιζόμενη διάθεση του Zea mays L. σειρά MON 810 στην αγορά, υπό τους όρους που προβλέπονται στην αντίστοιχη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον.15. Όπως προβλέπεται στο άρθρο 5 παράγραφος 6 της απόφασης του Συμβουλίου 1999/468/ΕΚ, η Επιτροπή μπορεί να υποβάλει στο Συμβούλιο τροποποιημένη πρόταση, να υποβάλει εκ νέου τις προτάσεις της ή να υποβάλει νομοθετική πρόταση με βάση τη συνθήκη.16. Αφού συνεκτιμήθηκε η δήλωση του Συμβουλίου της 20ής Ιουνίου 2005 και μετά από νέα διαβούλευση με την ΕΑΑΤ, φαίνεται πως η επιστημονική αξιολόγηση του Zea mays L. σειρά MON 810 επιβεβαιώνει, για τρίτη φορά, ότι το συγκεκριμένο προϊόν δεν ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον. Η Επιτροπή επομένως θεωρεί ότι η πρόταση δεν πρέπει να τροποποιηθεί και υποβάλλει εκ νέου την πρότασή της στο Συμβούλιο, όπως προβλέπεται στο άρθρο 5 παράγραφος 6 της απόφασης του Συμβουλίου 1999/468/ΕΚ.Πρόταση γιαΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσωρινή απαγόρευση της χρήσης και πώλησης στην Αυστρία γενετικώς τροποποιημένου αραβοσίτου (Zea mays L. σειρά MON 810) σύμφωνα με την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου (Το κείμενο στη γερμανική γλώσσα είναι το μόνο αυθεντικό) (Κείμενο που ενδιαφέρει τον ΕΟΧ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη: τη συνθήκη για την ίδρυση της Ευρωπαϊκής Κοινότητας,την οδηγία 2001/18/EΚ του Ευρωπαϊκού Κοινοβουλίου και του Συμβουλίου της 12ης Μαρτίου 2001 για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/EΟΚ του Συμβουλίου[5], και ιδίως το άρθρο 23 παράγραφος 2,την πρόταση της Επιτροπής,Εκτιμώντας τα ακόλουθα:(1) Με την απόφαση 98/294/EΚ της Επιτροπής της 22ας Απριλίου 1998 για τη διάθεση στην αγορά γενετικώς τροποποιημένου αραβοσίτου ( Zea mays L. σειρά MON 810), σύμφωνα με την οδηγία 90/220/EΟΚ του Συμβουλίου[6], αποφασίστηκε να δοθεί συγκατάθεση για τη διάθεση του εν λόγω προϊόντος στην αγορά.(2) Στις 3 Αυγούστου 1998, οι γαλλικές αρχές παρείχαν αυτή τη συγκατάθεση.(3) Σύμφωνα με το άρθρο 35 παράγραφος 1 της οδηγίας 2001/18/EΚ, η οποία αντικατέστησε την οδηγία 90/220/EΟΚ[7], οι διαδικασίες κοινοποίησης σχετικά με τη διάθεση γενετικώς τροποποιημένων οργανισμών στην αγορά, οι οποίες δεν έχουν ολοκληρωθεί μέχρι τις 17 Οκτωβρίου 2002, διέπονται από τις διατάξεις της οδηγίας 2001/18/EΚ.(4) Στις 2 Ιουνίου 1999, η Αυστρία ενημέρωσε την Επιτροπή σχετικά με την απόφασή της να απαγορεύσει προσωρινά τη χρήση και πώληση του Zea mays L. σειρά MON 810 και εξέθεσε τους λόγους στους οποίους βάσισε την εν λόγω απόφασή της σύμφωνα με το άρθρο 16 παράγραφος 1 της οδηγίας 90/220/EOK.(5) Η φυτοϋγειονομική επιστημονική επιτροπή γνωμοδότησε, στις 24 Σεπτεμβρίου 1999, ότι τα στοιχεία που υπέβαλε η Αυστρία δεν αποτελούσαν νέες επιστημονικές αποδείξεις που δεν είχαν ληφθεί υπόψη κατά την αρχική αξιολόγηση του φακέλου και, ως εκ τούτου, θα απαιτούσαν την αναθεώρηση της αρχικής της γνώμης σχετικά με το προϊόν.(6) Στις 9 Ιανουαρίου 2004, καθώς και στις 9 και 17 Φεβρουαρίου 2004, η Αυστρία υπέβαλε στην Επιτροπή συμπληρωματικά στοιχεία για να υποστηρίξει τα εκ μέρους της ληφθέντα εθνικά μέτρα όσον αφορά τον αραβόσιτο της σειράς MON 810.(7) Σύμφωνα με το άρθρο 28 παράγραφος 1 της οδηγίας 2001/18/ΕΚ, η Επιτροπή ζήτησε τη γνώμη της Ευρωπαϊκής Αρχής για την Ασφάλεια των Τροφίμων (ΕΕΑΤ), η οποία ιδρύθηκε με τον κανονισμό (ΕΚ) αριθ. 178/2002 του Ευρωπαϊκού Κοινοβουλίου και του Συμβουλίου[8], βάσει του οποίου υποκατέστησε τις συναφείς επιστημονικές επιτροπές.(8) Η ΕΑΑΤ γνωμοδότησε στις 8 Ιουλίου 2004[9] ότι τα στοιχεία που υπέβαλε η Αυστρία δεν συνιστούν νέα επιστημονικά στοιχεία βάσει των οποίων μπορεί να αναιρεθεί η διεξαχθείσα εκτίμηση του περιβαλλοντικού κινδύνου για τον αραβόσιτο της σειράς MON 810 και να δικαιολογηθεί η απαγόρευση της χρήσης και πώλησης του συγκεκριμένου προϊόντος στην Αυστρία.(9) Δεδομένου ότι, υπό τις συνθήκες αυτές, δεν συνέτρεχαν λόγοι να θεωρηθεί ότι το προϊόν ενέχει κίνδυνο για την υγεία του ανθρώπου ή το περιβάλλον, η Επιτροπή, στις 29 Νοεμβρίου 2004, υπέβαλε σχέδιο απόφασης, με το οποίο ζητούσε από την Αυστρία να καταργήσει τα προσωρινά μέτρα διασφάλισης που είχε λάβει, στην επιτροπή του άρθρου 30 της οδηγίας 2001/18/ΕΚ προς εξέταση, με τη διαδικασία του άρθρου 30 παράγραφος 2 της εν λόγω οδηγίας.(10) Ωστόσο, η εν λόγω επιτροπή δεν διατύπωσε γνώμη και, σύμφωνα με το άρθρο 5 παράγραφος 4 της απόφασης 1999/468/ΕΚ του Συμβουλίου της 28ης Ιουνίου 1999 για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή[10], η Επιτροπή υπέβαλε στο Συμβούλιο πρόταση για τα μέτρα που πρέπει να ληφθούν.(11) Στις 24 Ιουνίου 2005, σύμφωνα με το άρθρο 5 παράγραφος 6 της απόφασης 1999/468/ΕΚ, το Συμβούλιο, αποφασίζοντας με ειδική πλειοψηφία, απέρριψε την πρόταση.(12) Στη δήλωσή του, το Συμβούλιο ανέφερε ότι «εξακολουθεί να υφίσταται σχετική αβεβαιότητα όσον αφορά τα εθνικά μέτρα διασφάλισης στην αγορά [του] γενετικώς τροποποιημένου αραβοσίτου τ[ης] ποικιλ[ίας] […] MON 810» και κάλεσε την Επιτροπή «να συλλέξει περαιτέρω στοιχεία για τ[ον] εν λόγω ΓΤΟ και να αξιολογήσει περαιτέρω κατά πόσον τ[ο] προσωριν[ό] μέτρ[ο] προφύλαξης που έχ[ει] λάβει [η Αυστρία] για την αναστολή της διάθεσής [του] στην αγορά είναι δικαιολογημέν[ο] και κατά πόσον η έγκριση τ[ου] οργανισμ[ού] αυτ[ού] συμμορφώνεται πάντα προς τις απαιτήσεις ασφάλειας της οδηγίας 2001/18/ΕΚ».(13) Τον Νοέμβριο του 2005, ζητήθηκε από την ΕΑΑΤ να αποφανθεί εκ νέου κατά πόσον υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση του MON 810 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή στο περιβάλλον[11]. Ζητήθηκε ιδίως από την ΕΑΑΤ να συνεκτιμήσει τυχόν νέα επιστημονικά στοιχεία που προέκυψαν μετά την έκδοση των προηγουμένων επιστημονικών γνωμών για την εκτίμηση της ασφάλειας του συγκεκριμένου ΓΤΟ.(14) Στις 29 Μαρτίου του 2006, η ΕΑΑΤ γνωμοδότησε ότι δεν υπήρχαν επιστημονικοί λόγοι που να συνηγορούν υπέρ του ότι η συνεχιζόμενη διάθεση του MON 810 στην αγορά, υπό τους όρους που προβλέπονται στη συγκατάθεση, ενδέχεται να έχει αρνητικές επιπτώσεις στην υγεία του ανθρώπου ή των ζώων ή στο περιβάλλον.(15) Η Αυστρία οφείλει, επομένως, να καταργήσει τα μέτρα διασφάλισης που αφορούν τον Zea mays L. σειρά MON810,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Τα μέτρα που έλαβε η Αυστρία για την απαγόρευση της χρήσης και της πώλησης γενετικώς τροποποιημένου αραβοσίτου, Zea mays L. σειρά MON 810, του οποίου η διάθεση στην αγορά έχει εγκριθεί με την απόφαση 98/294/ΕΚ, δεν δικαιολογούνται βάσει των διατάξεων του άρθρου 23 της οδηγίας 2001/18/EΚ.Άρθρο 2Η Αυστρία λαμβάνει τα αναγκαία μέτρα για να συμμορφωθεί με την παρούσα απόφαση το αργότερο εντός 20 ημερών από την κοινοποίησή της.Άρθρο 3Η παρούσα απόφαση απευθύνεται στη Δημοκρατία της Αυστρίας.Βρυξέλλες, [...].Για το ΣυμβούλιοΟ Πρόεδρος [1] ΕΕ L 106, 17.4.2001, σ. 1[2] ΕΕ L 31, 1.2.2002, σ. 1 Κανονισμός όπως τροποποιήθηκε τελευταία από τον κανονισμό (ΕΚ) αριθ. 575/2006 της Επιτροπής (ΕΕ L 100, 8.4.2006, σ.3).[3] Opinion of the Scientific Panel on Genetically Modified Organisms on a request from the Commission related to the Austrian invoke of Article 23 of Directive 2001/18/EC (Γνώμη την οποία διατύπωσε η επιστημονική ομάδα για τους γενετικώς τροποποιημένους οργανισμούς μετά από αίτημα της Επιτροπής που αφορούσε την επίκληση του άρθρου 23 της οδηγίας 2001/18/ΕΚ από την Αυστρία), The EFSA Journal (2004) 78, 1-13.[4] Opinion of the Scientific Panel on Genetically Modified Organisms on a request from the Commission related to genetically modified crops (Bt176 maize, MON810 maize, T25 maize, Topas 19/2 oilseed rape and Ms1xRf1 oilseed rape) subject to safeguard clauses invoked according to Article 16 of Directive 90/220/EEC [Γνώμη της επιστημονικής ομάδας για τους γενετικώς τροποποιημένους οργανισμούς μετά από αίτημα της Επιτροπής σχετικά με τις γενετικώς τροποποιημένες καλλιέργειες (αραβόσιτος Bt176, αραβόσιτος MON810, αραβόσιτος T25, ελαιοκράμβη Topas 19/2 και ελαιοκράμβη Ms1xRf1) που υπόκεινται στις ρήτρες διαφύλαξης τις οποίες επικαλέστηκε η Αυστρία δυνάμει του άρθρου 16 της οδηγίας 90/220/ΕΟΚ], The EFSA Journal (2006) 338, 1-15.[5] ΕΕ L 106, 17.4.2001, σ. 1[6] ΕΕ L 131, 5.5.1998, σ. 32[7] ΕΕ L 117, 8.5.1990, σ. 15[8] ΕΕ L 31, 1.2.2002, σ. 1 Κανονισμός όπως τροποποιήθηκε τελευταία από τον κανονισμό (ΕΚ) αριθ. 575/2006 της Επιτροπής (ΕΕ L 100, 8.4.2006, σ.3).[9] Opinion of the Scientific Panel on Genetically Modified Organisms on a request from the Commission related to the Austrian invoke of Article 23 of Directive 2001/18/EC (Γνώμη την οποία διατύπωσε η επιστημονική ομάδα για τους γενετικώς τροποποιημένους οργανισμούς μετά από αίτημα της Επιτροπής που αφορούσε την επίκληση του άρθρου 23 της οδηγίας 2001/18/ΕΚ από την Αυστρία), The EFSA Journal (2004) 78, 1-13.[10] ΕΕ L 184, 17.7.1999, σ. 23[11] Opinion of the Scientific Panel on Genetically Modified Organisms on a request from the Commission related to genetically modified crops (Bt176 maize, MON810 maize, T25 maize, Topas 19/2 oilseed rape and Ms1xRf1 oilseed rape) subject to safeguard clauses invoked according to Article 16 of Directive 90/220/EEC [Γνώμη της επιστημονικής ομάδας για τους γενετικώς τροποποιημένους οργανισμούς μετά από αίτημα της Επιτροπής σχετικά με τις γενετικώς τροποποιημένες καλλιέργειες (αραβόσιτος Bt176, αραβόσιτος MON810, αραβόσιτος T25, ελαιοκράμβη Topas 19/2 και ελαιοκράμβη Ms1xRf1) που υπόκεινται στις ρήτρες διαφύλαξης τις οποίες επικαλέστηκε η Αυστρία δυνάμει του άρθρου 16 της οδηγίας 90/220/ΕΟΚ], The EFSA Journal (2006) 338, 1-15.


Σημαντική ανακοίνωση νομικού περιεχομένου

|

52009PC0157

Πρόταση Απόφαση του Συμβουλίου για την τροποποίηση της απόφασης 2008/938/EΚ της Επιτροπής για τον κατάλογο των δικαιούχων χωρών που μπορούν να υπαχθούν στο ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, όπως προβλέπεται από τον κανονισμό (ΕΚ) αριθ. 732/2008 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011  /* COM/2009/0157 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 2.4.2009COM(2009) 157 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την τροποποίηση της απόφασης 2008/938/EΚ της Επιτροπής για τον κατάλογο των δικαιούχων χωρών που μπορούν να υπαχθούν στο ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, όπως προβλέπεται από τον κανονισμό (ΕΚ) αριθ. 732/2008 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΗ επισυναπτόμενη πρόταση απόφασης του Συμβουλίου αποσκοπεί στην τροποποίηση της απόφασης 2008/938/ΕΚ της Επιτροπής με τη διαγραφή της Βενεζουέλας από τον κατάλογο χωρών που υπάγονται στο ειδικό καθεστώς κινήτρων για βιώσιμη ανάπτυξη και χρηστή διακυβέρνηση (ΣΓΠ+) την περίοδο 2009-2011.Ο κανονισμός (ΕΚ) αριθ. 732/2008 του Συμβουλίου για την εφαρμογή του συστήματος γενικευμένων δασμολογικών προτιμήσεων, την περίοδο 2009-2011, προβλέπει τη χορήγηση προτιμήσεων ΣΓΠ+ στις αναπτυσσόμενες χώρες που πληρούν τις απαιτήσεις των άρθρων 8 και 9. Σύμφωνα με τις απαιτήσεις αυτές, οι δικαιούχοι χώρες ΣΓΠ+ πρέπει να είναι «ευάλωτες» και να έχουν επικυρώσει και να έχουν θέσει ουσιαστικά σε εφαρμογή 27 διεθνείς συμβάσεις στους τομείς των ανθρωπίνων δικαιωμάτων, των βασικών κανόνων εργασίας, καθώς και της βιώσιμης ανάπτυξης και χρηστής διακυβέρνησης, που παρατίθενται στο παράρτημα ΙΙΙ του κανονισμού (ΕΚ) αριθ. 732/2008. Οι χώρες αυτές πρέπει, επίσης να έχουν αναλάβει τη δέσμευση να εγκρίνουν και να συμμορφωθούν πλήρως με το μηχανισμό παρακολούθησης και επανεξέτασης που προβλέπεται στις σχετικές συμβάσεις και στις σχετικές πράξεις.Στις 31 Οκτωβρίου 2008 η κυβέρνηση της Βενεζουέλας υπέβαλε στην Επιτροπή αίτημα υπαγωγής στο καθεστώς ΓΣΠ+ για την περίοδο από την 1η Ιανουαρίου 2009 έως τις 31 Δεκεμβρίου 2011. Η Επιτροπή, κατά την εξέταση του αιτήματος της Βενεζουέλας, διαπίστωσε ότι η εν λόγω χώρα δεν είχε επικυρώσει τη σύμβαση των Ηνωμένων Εθνών κατά της διαφθοράς, που απαριθμείται στο σημείο 27, Μέρος Β, του παραρτήματος ΙΙΙ του κανονισμού (ΕΚ) αριθ. 732/2008.Με επιστολή που διαβίβασε η Αποστολή της Βενεζουέλας στις Ευρωπαϊκές Κοινότητες, η κυβέρνηση της Βενεζουέλας ανέλαβε τη δέσμευση να επικυρώσει και να εφαρμόσει ουσιαστικά τη σύμβαση των Ηνωμένων Εθνών κατά της διαφοράς, το αργότερο έως τις 31 Δεκεμβρίου 2008.Στις 9 Δεκεμβρίου 2008, η Επιτροπή εξέδωσε την απόφαση 2008/938/ΕΚ για τον κατάλογο των δικαιούχων χωρών που μπορούν να υπαχθούν στο ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, όπως προβλέπεται από τον κανονισμό (ΕΚ) αριθ. 732/2008 του Συμβουλίου για την περίοδο από την 1η Ιανουαρίου 2009 έως τις 31 Δεκεμβρίου 2011· στο σχετικό κατάλογο συμπεριέλαβε και τη Βενεζουέλα αναμένοντας ότι η εν λόγω χώρα θα ελάμβανε τα ενδεδειγμένα μέτρα για τη διασφάλιση της επικύρωσης και της ουσιαστικής εφαρμογής της σύμβασης των Ηνωμένων Εθνών κατά της διαφθοράς, το αργότερο έως τις 31 Δεκεμβρίου 2008, όπως είχε δεσμευθεί να πράξει.Η απόφαση 2008/938/ΕΚ της Επιτροπής, της 9ης Δεκεμβρίου 2008, είχε λάβει προηγουμένως την έγκριση της μόνιμης επιτροπής για το σύστημα γενικευμένων προτιμήσεων, στις 25 Νοεμβρίου 2008: 26 κράτη μέλη την υπερψήφισαν (318 ψήφοι) και 1 κράτος μέλος απείχε (27 ψήφοι), υπό τον όρο ότι, εάν η Βενεζουέλα δεν επικύρωνε και δεν εφάρμοζε εμπράκτως την ελλείπουσα σύμβαση έως τα τέλη του έτους, θα έπρεπε να ληφθούν μέτρα για την τροποποίηση του καταλόγου.Ωστόσο, έως τις 31 Δεκεμβρίου 2008, η Βενεζουέλα δεν είχε επικυρώσει τη σύμβαση κατά της διαφθοράς με αποτέλεσμα να μην πληροί όλες τις απαιτήσεις σύμφωνα με τον κανονισμό (ΕΚ) αριθ. 732/2008, που είναι αναγκαίες ώστε να υπαχθεί στο σύστημα ΣΓΠ+. Οι επακόλουθες ενέργειες της Βενεζουέλας, τον Ιανουάριο του 2009, προκειμένου να ολοκληρώσει τη διαδικασία επικύρωσης δεν πληρούν τα κριτήρια που προβλέπει ο κανονισμός 732/2008, προκειμένου μια χώρα να υπαχθεί στο σύστημα ΣΓΠ+ από την 1 Ιανουαρίου 2009. Ως εκ τούτου επιβάλλεται η τροποποίηση της απόφασης 2008/938/ΕΚ της Επιτροπής, με τη διαγραφή της Βενεζουέλας από τον κατάλογο χωρών που υπάγονται στο σύστημα ΣΓΠ+, για την περίοδο 2009-2011.Για να αποφευχθούν τυχόν αρνητικές επιπτώσεις στους οικονομικούς παράγοντες, πρέπει να προβλεφθεί κατάλληλη μεταβατική περίοδος για την εφαρμογή της απόφασης.Στο πλαίσιο αυτό, στις 30 Ιανουαρίου 2009 το σχέδιο απόφασης της Επιτροπής για τη διαγραφή της Βενεζουέλας από τον κατάλογο δικαιούχων χωρών ΓΣΠ+ υποβλήθηκε για ψηφοφορία στη μόνιμη επιτροπή για το σύστημα γενικευμένων προτιμήσεων, σύμφωνα με το άρθρο 10 παράγραφος 2 του κανονισμού (ΕΚ) αριθ. 732/2008 και με το άρθρο 5 της απόφασης 1999/468/ΕΚ του Συμβουλίου. Η πρόταση δεν έγινε δεκτή από μια αναστέλλουσα μειοψηφία κρατών μελών (72 ψήφοι κατά και 39 αποχές). Υπέρ της πρότασης ψήφισαν 21 κράτη μέλη (234 ψήφοι). Η επιτροπή, επομένως, δεν ήταν σε θέση να εκδώσει γνώμη με ειδική πλειοψηφία.Συνεπώς, σύμφωνα με το άρθρο 5 παράγραφος 4 της απόφασης 1999/468/ΕΚ του Συμβουλίου, ζητήθηκε από την Επιτροπή να υποβάλει πρόταση στο Συμβούλιο σχετικά με τα ληπτέα μέτρα και να ενημερώσει το Ευρωπαϊκό Κοινοβούλιο. Το Συμβούλιο μπορεί να αποφασίσει με ειδική πλειοψηφία επί της πρότασης, εντός προθεσμίας τριών μηνών από την ημερομηνία υποβολής στο Συμβούλιο.ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥγια την τροποποίηση της απόφασης 2008/938/EΚ της Επιτροπής για τον κατάλογο των δικαιούχων χωρών που μπορούν να υπαχθούν στο ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, όπως προβλέπεται από τον κανονισμό (ΕΚ) αριθ. 732/2008 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Οικονομικής Κοινότητας,τον κανονισμό (ΕΚ) αριθ. 732/2008 του Συμβουλίου, της 22ας Ιουλίου 2008, για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011 και για τροποποίηση των κανονισμών (ΕΚ) αριθ. 552/97, (ΕΚ) αριθ. 1933/2006 και των κανονισμών της Επιτροπής (ΕΚ) αριθ. 1100/2006 και (ΕΚ) αριθ. 964/2007[1], και ιδίως το άρθρο 10 παράγραφος 2,την πρόταση της Επιτροπής,Εκτιμώντας τα ακόλουθα:(1) Ο κανονισμός (ΕΚ) αριθ. 732/2008 προβλέπει τη χορήγηση ειδικού καθεστώτος κινήτρων για την αειφόρο ανάπτυξη και τη χρηστή διακυβέρνηση στις αναπτυσσόμενες χώρες που πληρούν ορισμένες απαιτήσεις που καθορίζονται στα άρθρα 8 και 9 του εν λόγω κανονισμού.(2) Σύμφωνα με το άρθρο 10 παράγραφος 2 του εν λόγω κανονισμού, η Επιτροπή εξέδωσε την απόφαση 2008/938/ΕΚ, της 9ης Δεκεμβρίου 2008, για τον κατάλογο των δικαιούχων χωρών που μπορούν να υπαχθούν στο ειδικό καθεστώς παροχής κινήτρων για βιώσιμη ανάπτυξη και χρηστή διακυβέρνηση, όπως προβλέπεται από τον κανονισμό (ΕΚ) αριθ. 732/2008 του Συμβουλίου για την εφαρμογή συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2009 έως τις 31 Δεκεμβρίου 2011[2].(3) Σύμφωνα με την εν λόγω απόφαση, η Βολιβαριανή Δημοκρατία της Βενεζουέλας (στο εξής «Βενεζουέλα») υπήχθη στο ειδικό καθεστώς κινήτρων για την αειφόρο ανάπτυξη και χρηστή διακυβέρνηση.(4) Ωστόσο, διαπιστώθηκε τώρα ότι η Βενεζουέλα δεν επικύρωσε τη σύμβαση των Ηνωμένων Εθνών κατά της διαφθοράς, που περιλαμβάνεται στο σημείο 27, του Μέρους Β του παραρτήματος ΙΙΙ του κανονισμού (ΕΚ) αριθ. 732/2008. Επομένως, η Βενεζουέλα δεν τήρησε τις αναγκαίες απαιτήσεις βάσει του κανονισμού (ΕΚ) αριθ. 732/2008 ώστε να υπαχθεί στο ειδικό καθεστώς κινήτρων. Η απόφαση 2008/938/ΕΚ της Επιτροπής πρέπει να τροποποιηθεί αναλόγως και να προβλεφθεί επαρκής μεταβατική περίοδος για την εφαρμογή της. Σύμφωνα με το άρθρο 214 του κανονισμού (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα[3], η παρούσα απόφαση κατ’ ουδένα τρόπο δεν επηρεάζει τις τελωνειακές οφειλές που γεννήθηκαν κατ’ εφαρμογή της απόφασης 2008/938/ΕΚ, έως την ημερομηνία εφαρμογής της παρούσας απόφασης.(5) Σύμφωνα με το άρθρο 10 παράγραφος 3 του κανονισμού (ΕΚ) αριθ. 732/2008, η παρούσα απόφαση κοινοποιείται στη Βενεζουέλα.(6) Η επιτροπή γενικευμένων προτιμήσεων δεν διατύπωσε γνώμη εντός της προθεσμίας που όρισε ο πρόεδρός της. Σύμφωνα, επομένως, με το άρθρο 10 παράγραφος 2 του κανονισμού (ΕΚ) αριθ. 732/2008 και με το άρθρο 5 παράγραφος 4 της απόφασης 1999/468/ΕΚ[4] τα μέτρα που προβλέπονται στην παρούσα απόφαση πρέπει να εγκριθούν από το Συμβούλιο,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Στο άρθρο 1 της απόφασης 2008/938/EΚ, οι λέξεις «(VE) Βενεζουέλα» διαγράφονται.Άρθρο 2Η παρούσα απόφαση αρχίζει να ισχύει την εξηκοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης .Άρθρο 3Η παρούσα απόφαση απευθύνεται στη Βολιβαριανή Δημοκρατία της Βενεζουέλας.Βρυξέλλες, […]Για το ΣυμβούλιοΟ Πρόεδρος […] [1] ΕΕ L 211 της 6.8.2008, σ. 1.[2] ΕΕ L 334 της 12.12.2008, σ. 90.[3] ΕΕ L 302 της 19.10.1992, σ. 1.[4] ΕΕ L 184 της 17.07.1999, σ. 23.


title: Πρόταση Αποφασης του Συμβουλίου για την τροποποίηση της απόφασης 2000/746/ΕΚ που επιτρέπει στη Γαλλική Δημοκρατία να εφαρμόσει μέτρο παρέκκλισης από το άρθρο 11 της έκτης οδηγίας (77/388/ΕΟΚ) για την εναρμόνιση των νομοθεσιών των κρατών μελών σχετικά με τους φόρους κύκλου εργασιών (υποβληθείσα από την Επιτροπή)

text:
                   ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ
                                                 Βρυξέλλες, 22.10.2004
                                                 COM(2004) 692 τελικό
                                        Πρόταση
                          ΑΠΟΦΑΣΗΣ ΤΟΥ ΣΥΜΒΟΥΛΙΟΥ
        για την τροποποίηση της απόφασης 2000/746/ΕΚ που επιτρέπει στη Γαλλική
     ∆ηµοκρατία να εφαρµόσει µέτρο παρέκκλισης από το άρθρο 11 της έκτης οδηγίας
   (77/388/ΕΟΚ) για την εναρµόνιση των νοµοθεσιών των κρατών µελών σχετικά µε τους
                                φόρους κύκλου εργασιών
                             (υποβληθείσα από την Επιτροπή)
EL                                                                                EL
 ---pagebreak---                                    ΑΙΤΙΟΛΟΓΙΚΗ ΕΚΘΕΣΗ
   1.  Σύµφωνα µε το άρθρο 27 παράγραφος 1 της έκτης οδηγίας του Συµβουλίου της 17ης
       Mαΐου 1977 περί εναρµονίσεως των νοµοθεσιών των κρατών µελών των σχετικών
       µε τους φόρους κύκλου εργασιών - Κοινό σύστηµα φόρου προστιθεµένης αξίας:
       οµοιόµορφη φορολογική βάση1-, το Συµβούλιο, ενεργώντας οµόφωνα µετά από
       πρόταση της Επιτροπής, µπορεί να εξουσιοδοτήσει οποιοδήποτε κράτος µέλος να
       εφαρµόσει ή να επεκτείνει ειδικά µέτρα παρέκκλισης από τις διατάξεις της οδηγίας,
       µε σκοπό την απλοποίηση της διαδικασίας επιβολής του φόρου ή την πρόληψη
       ορισµένων τύπων φοροδιαφυγής ή φοροαποφυγής.
   2.  Κατά γενικό κανόνα αυτές οι εξουσιοδοτήσεις δίνονται σε προσωρινή βάση, ώστε να
       γίνει εκτίµηση µετά από µερικά χρόνια για το αν είναι κατάλληλα και
       αποτελεσµατικά τα ειδικά µέτρα.
   3.  Η απόφαση 2000/746/ΕΚ2 του Συµβουλίου επέτρεψε στη Γαλλική ∆ηµοκρατία,
       κατά παρέκκλιση από το άρθρο 11 (Α) παράγραφος 1 στοιχείο α), να συµπεριλάβει
       στη βάση επιβολής του φόρου για την παροχή αγαθών ή υπηρεσιών, την αξία του
       χρυσού που χρησιµοποιήθηκε από τον παρέχοντα τις υπηρεσίες και παρασχέθηκε
       από τον λήπτη στην περίπτωση που η παροχή του χρυσού στον λήπτη
       απαλλασσόταν από τον ΦΠΑ σύµφωνα µε τις διατάξεις της οδηγίας 98/80/ΕΚ3.
   4.  Αυτή η παρέκκλιση επέτρεψε στη Γαλλία να καταπολεµήσει τη µείωση της βάσης
       επιβολής του φόρου σχετικά µε ορισµένες συναλλαγές στον τοµέα της
       κοσµηµατοποιίας κατά τις οποίες ο πελάτης παρέχει στον κοσµηµατοπώλη το χρυσό
       που έχει αποκτήσει για “επενδυτικούς σκοπούς” και συνεπώς απαλλάσσεται του
       ΦΠΑ, προκειµένου ο κοσµηµατοπώλης να παρέχει ένα αγαθό (π.χ. παροχή
       χρυσόδετου διαµαντένιου κοσµήµατος) ή µια υπηρεσία (π.χ. χύσιµο του χρυσού σε
       δακτυλίδι).
   5.  Με επιστολή που καταχωρήθηκε στη Γενική Γραµµατεία της Επιτροπής στις 6
       Ιουλίου 2004, η γαλλική κυβέρνηση ζήτησε την παράταση ισχύος της απόφασης
       2000/746/EΚ η οποία επιτρέπει στη Γαλλία να εφαρµόζει ειδικά φορολογικά µέτρα
       όσον αφορά τη βάση επιβολής του οφειλόµενου φόρου για ορισµένες παροχές
       αγαθών και υπηρεσιών που περιλαµβάνουν την επεξεργασία χρυσού.
   6.  Σύµφωνα µε το άρθρο 27 παράγραφος 2 της έκτης οδηγίας, η Επιτροπή ενηµέρωσε
       τα άλλα κράτη µέλη, µε επιστολή της 10ης Αυγούστου σχετικά µε το αίτηµα της
       Γαλλίας και κοινοποίησε στη Γαλλική ∆ηµοκρατία ότι είχε στη διάθεσή της όλες τις
       απαραίτητες πληροφορίες για την εκτίµηση του αιτήµατος.
   1
      ΕΕ L 145, 13.6.1977, σ. 1. Οδηγία όπως τροποποιήθηκε τελευταία από την οδηγία 2004/7/EΚ (ΕΕ L
      30, 30.1.2004, σ. 44).
   2
      ΕΕ L 302, 1.12.2000, σ. 61.
   3
      ΕΕ L 281, 17.10.1998, σ. 31.
EL                                               2                                                  EL
 ---pagebreak---    7. Η Επιτροπή αναγνωρίζει ότι η εν λόγω παρέκκλιση καταπολεµεί την κατάχρηση της
      παραβίασης των κανόνων του συστήµατος ΦΠΑ. ∆ιαπιστώνει επίσης ότι δύο άλλα
      κράτη µέλη έχουν επωφεληθεί από παρόµοιες παρεκκλίσεις. Η Επιτροπή έχει ήδη
      αρχίσει τις εργασίες για τον εξορθολογισµό των παρεκκλίσεων που χορηγούνται
      βάσει του άρθρου 27 και οι εν λόγω παρεκκλίσεις µπορούν να εισαχθούν σ’αυτές.
      Το παρόν αίτηµα για παράταση της παρέκκλισης πρέπει συνεπώς να χορηγηθεί έως
      την ηµεροµηνία έναρξης της ισχύος µιας οδηγίας για τον εξορθολογισµό των
      παρεκκλίσεων που προβλέπονται στο άρθρο 27, που καταπολεµούν σήµερα αυτήν τη
      µορφή φοροαποφυγής του ΦΠΑ που συνδέεται µε την απαλλαγή του επενδυτικού
      χρυσού, αλλά όχι αργότερα από την 31η ∆εκεµβρίου 2009.
EL                                       3                                          EL
 ---pagebreak---                                                   Πρόταση
                                        ΑΠΟΦΑΣΗΣ ΤΟΥ ΣΥΜΒΟΥΛΙΟΥ
          για την τροποποίηση της απόφασης 2000/746/ΕΚ που επιτρέπει στη Γαλλική
       ∆ηµοκρατία να εφαρµόσει µέτρο παρέκκλισης από το άρθρο 11 της έκτης οδηγίας
     (77/388/ΕΟΚ) για την εναρµόνιση των νοµοθεσιών των κρατών µελών σχετικά µε τους
                                           φόρους κύκλου εργασιών
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την έκτη οδηγία του Συµβουλίου (77/388/ΕΟΚ) της 17ης Μαΐου 1977 περί εναρµονίσεως των
   νοµοθεσιών των κρατών µελών, των σχετικών µε τους φόρους κύκλου εργασιών -Κοινό
   σύστηµα φόρου προστιθεµένης αξίας: οµοιόµορφη φορολογική βάση4, και ιδίως το άρθρο 27,
   παράγραφος 1,
   την πρόταση της Επιτροπής5,
   Εκτιµώντας τα ακόλουθα:
   (1)     Με την απόφαση 2000/746/EΚ το Συµβούλιο επέτρεψε στη Γαλλική ∆ηµοκρατία,
           κατά παρέκκλιση του άρθρου 11(A) παράγραφος 1 στοιχείο α) της οδηγίας
           77/388/EΟΚ, να συµπεριλάβει στη βάση επιβολής του φόρου για την παροχή αγαθών
           ή υπηρεσιών, την αξία του χρυσού που χρησιµοποιήθηκε από τον παρέχοντα τις
           υπηρεσίες και παρασχέθηκε από τον λήπτη στην περίπτωση που η παροχή του χρυσού
           στον λήπτη απαλλασσόταν από τον ΦΠΑ σύµφωνα µε το άρθρο 26β της οδηγίας
           77/388/EΟΚ.
   (2)     Στόχος της εν λόγω παρέκκλισης ήταν να αποφευχθεί η κατάχρηση όσον αφορά την
           απαλλαγή από τη φορολογία για τον επενδυτικό χρυσό και να αποτραπούν έτσι
           ορισµένες περιπτώσεις φοροδιαφυγής ή φοροαποφυγής.
   (3)     Με επιστολή που καταχωρήθηκε στη Γενική Γραµµατεία της Επιτροπής στις 6
           Ιουλίου 2004, η γαλλική κυβέρνηση ζήτησε την παράταση της ισχύος της απόφασης
           2000/746/EΚ6, η οποία λήγει την 31η ∆εκεµβρίου 2004.
   (4)     Σύµφωνα µε το άρθρο 27 παράγραφος 2 της έκτης οδηγίας, η Επιτροπή ενηµέρωσε τα
           άλλα κράτη µέλη, µε επιστολή της 10ης Αυγούστου σχετικά µε το αίτηµα της
   4
           ΕΕ L 145, 13.6.1977, σ. 1. Οδηγία όπως τροποποιήθηκε τελευταία από την οδηγία 2004/7/EΚ (ΕΕ L
           30, 30.1.2004, σ. 44).
   5
           ΕΕ C [...], [...], σ. [...].
   6
           ΕΕ L 302, 1.12.2000, σ. 61.
EL                                                    4                                                  EL
 ---pagebreak---           γαλλικής δηµοκρατίας και κοινοποίησε στη Γαλλική ∆ηµοκρατία ότι είχε στη διάθεσή
          της όλες τις απαραίτητες πληροφορίες για την εκτίµηση του αιτήµατος.
   (5)    Σύµφωνα µε τις γαλλικές αρχές, η παρέκκλιση που χορηγείται από την απόφαση
          2000/746/EΚ επιτρέπει την επίτευξη των προαναφερθέντων στόχων.
   (6)    Τα µέτρα παρέκκλισης σύµφωνα µε το άρθρο 27 της οδηγίας 77/388/EΟΚ που
          καταπολεµούν την φοροαποφυγή του ΦΠΑ που συνδέεται µε την απαλλαγή του
          επενδυτικού χρυσού µπορεί να συµπεριληφθούν σε µελλοντική πρόταση για οδηγία
          σχετικά µε τον εξορθολογισµό ορισµένων παρεκκλίσεων που χορηγούνται σύµφωνα
          µε το εν λόγω άρθρο.
   (7)    Για τον λόγο αυτό είναι απαραίτητο να παραταθεί η ισχύς της παρέκκλισης που
          χορηγείται βάσει της απόφασης 2000/746/EΚ µέχρι την έναρξη της ισχύος οδηγίας για
          τον εξορθολογισµό των παρεκκλίσεων που παρέχονται σύµφωνα µε το άρθρο 27 της
          οδηγίας 77/388/EΟΚ, η οποία αφορά την φοροαποφυγή του φόρου προστιθεµένης
          αξίας που συνδέεται µε την απαλλαγή του επενδυτικού χρυσού ή µέχρι την 31η
          ∆εκεµβρίου 2009, εάν η τελευταία αυτή ηµεροµηνία προηγείται.
   (8)    Το µέτρο παρέκκλισης δεν έχει αρνητικές επιπτώσεις στους ιδίους πόρους της
          Κοινότητας που προέρχονται από τον ΦΠΑ.
   ΕΞΕ∆ΩΣΕ ΤΗΝ ΠΑΡΟΥΣΑ ΑΠΟΦΑΣΗ:
                                           Άρθρο 1
   Το άρθρο 2 της απόφασης 2000/746/ΕΚ αντικαθίσταται από το ακόλουθο κείµενο:
   «Άρθρο 2
   Η έγκριση που χορηγείται βάσει του άρθρου 1 λήγει την ηµεροµηνία έναρξης της ισχύος
   οδηγίας για τον εξορθολογισµό των παρεκκλίσεων που προβλέπονται στο άρθρο 27 της
   οδηγίας 77/388/EΟΚ, οι οποίες αφορούν την φοροαποφυγή του φόρου προστιθεµένης αξίας
   που συνδέεται µε την απαλλαγή του επενδυτικού χρυσού, ή την 31η ∆εκεµβρίου 2009, εάν η
   τελευταία ηµεροµηνία προηγείται.»
                                           Άρθρο 2
   Η παρούσα απόφαση απευθύνεται στη Γαλλική ∆ηµοκρατία.
   Βρυξέλλες,
                                             Για το Συµβούλιο
                                             Ο Πρόεδρος
EL                                             5                                            EL


Πρόταση αποφαση του Ευρωπαϊκου Κοινοβουλιου και του Συμβουλιου περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών (Κωδικοποιημένη έκδοση)